GA

IARSCRÍBHINN II

‘IARSCRÍBHINN II

**TREORACHA MAIDIR LE TUAIRISCIÚ AR CHISTÍ DÍLSE AGUS AR CHEANGLAIS CISTÍ DÍLSE**

**CUID II: TREORACHA A BHAINEANN LE TEIMPLÉID**

(…)

3.6. C 11.00 – Riosca Socraíochta/Seachadta (CR SETT)

3.6.1. Barúlacha ginearálta

99. Leis an teimpléad seo iarrtar faisnéis ar idirbhearta leabhair trádála agus leabhair neamhthrádála araon atá neamhshocraithe tar éis a ndátaí seachadta dlite, agus a gceanglais cistí dílse chomhfhreagracha le haghaidh riosca socraíochta dá dtagraítear in Airteagal 92(3), pointe (c)(ii) agus Airteagal 378 de Rialachán (AE) Uimh. 575/2013.

100. Tuairisceoidh institiúidí i dteimpléad CR SETT faisnéis ar an riosca socraíochta/seachadta i ndáil le hionstraimí fiachais, cothromais, airgeadraí eachtracha agus tráchtearraí atá ina leabhar trádála nó neamhthrádála acu.

101. I gcomhréir le hAirteagal 378 de Rialachán (AE) Uimh. 575/2013, níl idirbhearta athcheannaigh, iasachtú i leith urrús agus tráchtearraí nó iasachtaíocht i leith urrús agus tráchtearraí i dtaca le hionstraimí fiachais, cothromais, airgeadraí eachtracha agus tráchtearraí faoi réir ceanglais cistí dílse le haghaidh riosca socraíochta/seachadta. Tabhair faoi deara, áfach, go mbeidh díorthaigh agus idirbhearta socraíochta iarchurtha atá neamhshocraithe tar éis a ndátaí seachadta dlite faoi réir ceanglais cistí dílse maidir le riosca socraíochta/seachadta mar a chinntear in Airteagal 378 de Rialachán (AE) Uimh. 575/2013.

102. I gcás idirbhearta neamhshocraithe tar éis an dáta seachadta dhlite, déanfaidh institiúidí an difríocht sa phraghas ar a bhfuil siad neamhchosanta a ríomh. Is é sin an difríocht idir an praghas socraíochta arna aontú i leith na hionstraime fiachais, an chothromais, an airgeadra eachtraigh nó an tráchtearra atá i gceist agus a luach reatha margaidh, i gcás ina bhféadfadh caillteanas don institiúid a bheith mar thoradh ar an difríocht.

103. Déanfaidh institiúidí an difríocht sin a iolrú faoin bhfachtóir iomchuí d’Airteagal 378, Tábla 1, de Rialachán (AE) Uimh. 575/2013 chun na ceanglais cistí dílse chomhfhreagracha a chinneadh.

104. I gcomhréir le hAirteagal 92(4), pointe (b), de Rialachán (AE) Uimh. 575/2013, déanfar na ceanglais cistí dílse le haghaidh riosca socraíochta/seachadta a iolrú faoi 12.5 chun méid na neamhchosanta ar riosca a ríomh.

105. Tabhair faoi deara nach bhfuil ceanglais cistí dílse, le haghaidh seachadtaí in aisce arna leagadh síos in Airteagal 379 de Rialachán (AE) Uimh. 575/2013, laistigh de raon feidhme an teimpléid CR SETT. Tuairisceofar na ceanglais cistí dílse sin sna teimpléid maidir le riosca creidmheasa (CR SA, CR IRB).

3.6.2. Treoracha a bhaineann le suíomhanna sonracha

|  |  |
| --- | --- |
| **Colúin** | |
| 0010 | IDIRBHEARTA NEAMHSHOCRAITHE AG PRAGHAS SOCRAÍOCHTA  Tuairisceoidh institiúidí na hidirbhearta neamhshocraithe tar éis a ndáta seachadta dhlite de réir na bpraghsanna socraíochta aontaithe faoi seach dá dtagraítear in Airteagal 378 de Rialachán (AE) Uimh. 575/2013.  Áireofar gach idirbheart neamhshocraithe sa cholún seo, gan beann ar cibé acu an bhfuil gnóthachan nó caillteanas i gceist leo tar éis an dáta seachadta dhlite. |
| 0020 | AN NEAMHCHOSAINT AR AN DIFRÍOCHT IDIR PRAGHSANNA I nGEALL AR IDIRBHEARTA NEAMHSHOCRAITHE  Tuairisceoidh institiúidí an difríocht sna praghsanna idir an praghas socraíochta arna aontú i leith na hionstraime fiachais, an chothromais, an airgeadra eachtraigh nó an tráchtearra atá i gceist, i gcás ina bhféadfadh caillteanas don institiúid a bheith mar thoradh ar an difríocht, dá dtagraítear in Airteagal 378 de Rialachán (AE) Uimh. 575/2013.  Ní áireofar sa cholún seo ach idirbhearta neamhshocraithe a bhfuil caillteanas i gceist leo tar éis an dáta seachadta dhlite. |
| 0030 | CEANGLAIS CISTÍ DÍLSE  Tuairisceoidh institiúidí na ceanglais cistí dílse arna ríomh i gcomhréir le hAirteagal 378 de Rialachán (AE) Uimh. 575/2013. |
| 0040 | MÉID IOMLÁN NA NEAMHCHOSANTA AR RIOSCA SOCRAÍOCHTA  I gcomhréir le hAirteagal 92(4), pointe (b), de Rialachán (AE) Uimh. 575/2013, iolróidh institiúidí a gceanglais cistí dílse arna dtuairisciú i gcolún 0030 faoi 12.5 chun méid na neamhchosanta ar riosca socraíochta a fháil. |

|  |  |
| --- | --- |
| **Rónna** | |
| 0010 | Idirbhearta neamhshocraithe iomlána sa Leabhar Neamhthrádála  Tuairisceoidh institiúidí faisnéis chomhiomlánaithe maidir le riosca socraíochta/seachadta le haghaidh suíomhanna leabhair neamhthrádála (dá dtagraítear in Airteagal 92(4), pointe (ca), agus Airteagal 378 de Rialachán (AE) Uimh. 575/2013).  Tuairisceoidh institiúidí in {r0010;c0010} suim chomhiomlánaithe na n‑idirbheart neamhshocraithe tar éis a ndátaí seachadta dlite de réir na bpraghsanna socraíochta aontaithe.  Tuairisceoidh institiúidí in {r0010;c0020} an fhaisnéis chomhiomlánaithe ar an neamhchosaint ar an difríocht idir praghsanna i ngeall ar idirbhearta neamhshocraithe a bhfuil caillteanas i gceist leo.  Tuairisceoidh institiúidí in {r0010;c0030} na ceanglais cistí dílse chomhiomlánaithe a dhíorthaítear ó shuimeáil na gceanglas cistí dílse le haghaidh idirbhearta neamhshocraithe tríd an ‘difríocht idir praghsanna’ a thuairiscítear i gcolún 0020 a iolrú faoin bhfachtóir iomchuí bunaithe ar an líon laethanta oibre tar éis an dáta seachadta dhlite (catagóirí dá dtagraítear in Airteagal 378, Tábla 1, de Rialachán (AE) Uimh. 575/2013). |
| 0020-0060 | Idirbhearta neamhshocraithe suas le 4 lá (Fachtóir 0 %)  Idirbhearta neamhshocraithe idir 5 lá agus 15 lá (Fachtóir 8 %)  Idirbhearta neamhshocraithe idir 16 lá agus 30 lá (Fachtóir 50 %)  Idirbhearta neamhshocraithe idir 31 lá agus 45 lá (Fachtóir 75 %)  Idirbhearta neamhshocraithe le 46 lá nó níos mó (Fachtóir 100 %)  Tuairisceoidh institiúidí i rónna 0020 go 0060 an fhaisnéis maidir le riosca socraíochta/seachadta le haghaidh suíomhanna leabhair neamhthrádála i gcomhréir leis na catagóirí dá dtagraítear i dTábla 1 d’Airteagal 378 de Rialachán (AE) Uimh. 575/2013.  Ní cheanglaítear aon cheanglas cistí dílse maidir le riosca socraíochta/seachadta le haghaidh idirbheart atá neamhshocraithe níos lú ná 5 lá oibre tar éis an dáta socraíochta dhlite. |
| 0070 | Idirbhearta neamhshocraithe iomlána sa Leabhar Trádála  Tuairisceoidh institiúidí faisnéis chomhiomlánaithe maidir le riosca socraíochta/seachadta le haghaidh suíomhanna leabhair trádála (dá dtagraítear in Airteagal 92(4), pointe (ca), agus Airteagal 378 de Rialachán (AE) Uimh. 575/2013).  Tuairisceoidh institiúidí in {r0070;c0010} suim chomhiomlánaithe na n‑idirbheart neamhshocraithe tar éis a ndátaí seachadta dlite de réir na bpraghsanna socraíochta aontaithe.  Tuairisceoidh institiúidí in {r0070;c0020} an fhaisnéis chomhiomlánaithe ar an neamhchosaint ar an difríocht idir praghsanna i ngeall ar idirbhearta neamhshocraithe a bhfuil caillteanas i gceist leo.  Tuairisceoidh institiúidí in {r0070;c0030} na ceanglais cistí dílse chomhiomlánaithe a dhíorthaítear ó shuimeáil na gceanglas cistí dílse le haghaidh idirbhearta neamhshocraithe tríd an ‘difríocht idir praghsanna’ a thuairiscítear i gcolún 0020 a iolrú faoi fhachtóir iomchuí bunaithe ar an líon laethanta oibre tar éis an dáta seachadta dhlite (catagóirí dá dtagraítear in Airteagal 378, Tábla 1, de Rialachán (AE) Uimh. 575/2013). |
| 0080-0120 | Idirbhearta neamhshocraithe suas le 4 lá (Fachtóir 0 %)  Idirbhearta neamhshocraithe idir 5 lá agus 15 lá (Fachtóir 8 %)  Idirbhearta neamhshocraithe idir 16 lá agus 30 lá (Fachtóir 50 %)  Idirbhearta neamhshocraithe idir 31 lá agus 45 lá (Fachtóir 75 %)  Idirbhearta neamhshocraithe le 46 lá nó níos mó (Fachtóir 100 %)  Tuairisceoidh institiúidí i rónna 0080 go 0120 an fhaisnéis maidir le riosca socraíochta/seachadta le haghaidh suíomhanna leabhair trádála i gcomhréir leis na catagóirí dá dtagraítear i dTábla 1 d’Airteagal 378 de Rialachán (AE) Uimh. 575/2013.  Ní cheanglaítear aon cheanglas cistí dílse maidir le riosca socraíochta/seachadta le haghaidh idirbheart atá neamhshocraithe níos lú ná 5 lá oibre tar éis an dáta socraíochta dhlite. |