SK

PRÍLOHA II

„PRÍLOHA II

**POKYNY NA VYKAZOVANIE VLASTNÝCH ZDROJOV A POŽIADAVIEK NA VLASTNÉ ZDROJE**

**ČASŤ II: POKYNY TÝKAJÚCE SA VZOROV**

(…)

7. C 33.00 – Expozície voči orgánom verejnej správy (GOV)

7.1. Všeobecné poznámky

191. Informácie na účely vzoru C 33.00 zahŕňajú všetky expozície voči „orgánom verejnej správy“, ako sa uvádza v odseku 42 písm. b) prílohy V k tomuto vykonávaciemu nariadeniu.

192. Ak sa na expozície voči „orgánom verejnej správy“ vzťahujú požiadavky na vlastné zdroje v súlade s treťou časťou hlavou II nariadenia (EÚ) č. 575/2013, expozície voči „orgánom verejnej správy“ sú zahrnuté v rôznych triedach expozícií v súlade s článkom 112 a článkom 147 uvedeného nariadenia, ako sa stanovuje v pokynoch na vypĺňanie vzoru C 07.00, C 08.01 a C 08.02.

193. Pri zaraďovaní tried expozícií používaných na výpočet kapitálových požiadaviek na základe nariadenia (EÚ) č. 575/2013 do sektora protistrany „orgány verejnej správy“ sa musí dodržiavať tabuľka 2 (štandardizovaný prístup) a tabuľka 3 (prístup IRB), zahrnuté v časti 3 prílohy V k tomuto vykonávaciemu nariadeniu.

194. Vykazujú sa informácie za celkové súhrnné expozície (t. j. súčet hodnôt zo všetkých krajín, v ktorých má banka expozície voči štátom) a pre každú krajinu na základe sídla protistrany v závislosti od priameho dlžníka.

195. Zaradenie expozícií do tried expozícií alebo jurisdikcií sa vykoná bez toho, aby sa zohľadňovali postupy zmierňovania kreditného rizika, a najmä bez zohľadnenia substitučných účinkov. Výpočet hodnôt expozícií a hodnôt rizikovo vážených expozícií pre každú triedu expozícií a pre každú jurisdikciu však zahŕňa výskyt postupov zmierňovania kreditného rizika vrátane substitučných účinkov.

196. Na vykazovanie informácií o expozíciách voči „orgánom verejnej správy“ podľa jurisdikcie sídla bezprostrednej protistrany inej než domácej jurisdikcie vykazujúcej inštitúcie sa vzťahujú prahové hodnoty stanovené v článku 6 ods. 3 tohto vykonávacieho nariadenia.

7.2. Rozsah vzoru o expozíciách voči „orgánom verejnej správy“

197. Rozsah vzoru GOV zahŕňa súvahové, podsúvahové a derivátové priame expozície voči „orgánom verejnej správy“ v bankovej a obchodnej knihe. Okrem toho sa požaduje aj doplňujúca položka pre nepriame expozície vo forme predaných kreditných derivátov na expozície voči orgánom verejnej správy.

198. Expozícia je priamou expozíciou, keď je bezprostredná protistrana subjektom, ktorý je „orgánom verejnej správy“, ako sa uvádza v odseku 42 písm. b) prílohy V k tomuto vykonávaciemu nariadeniu.

199. Vzor je rozdelený do dvoch častí. Prvá časť sa zakladá na rozčlenení expozícií podľa rizika, regulačného prístupu a tried expozícií, zatiaľ čo druhá časť sa zakladá na rozčlenení podľa zostatkovej splatnosti.

7.3. Pokyny týkajúce sa konkrétnych pozícií

|  |  |
| --- | --- |
| Stĺpce | Pokyny |
| 0010 – 0260 | **PRIAME EXPOZÍCIE** |
| 0010 –⁠ 0140 | **SÚVAHOVÉ EXPOZÍCIE** |
| 0010 | **Celková hrubá účtovná hodnota nederivátových finančných aktív**  Súhrn hrubej účtovnej hodnoty (určený v súlade s časťou 1 ods. 34 prílohy V k tomuto vykonávaciemu nariadeniu) nederivátových finančných aktív voči orgánom verejnej správy pre všetky účtovné portfóliá podľa IFRS alebo národných GAAP na základe smernice Rady 86/635/EHS vymedzených v časti 1 ods. 15 až 22 prílohy V k tomuto vykonávaciemu nariadeniu a uvedených v stĺpcoch 0030 až 0120.  Obozretné úpravy ocenenia nesmú znížiť hrubú účtovnú hodnotu obchodných a neobchodných expozícií oceňovaných reálnou hodnotou. |
| 0020 | **Celková účtovná hodnota nederivátových finančných aktív (po odpočítaní krátkych pozícií)**  Súhrn účtovnej hodnoty (podľa časti 1 ods. 27 prílohy V k tomuto vykonávaciemu nariadeniu) nederivátových finančných aktív voči orgánom verejnej správy pre všetky účtovné portfóliá podľa IFRS alebo národných GAAP na základe smernice Rady 86/635/EHS vymedzených v časti 1 ods. 15 až 22 prílohy V k tomuto vykonávaciemu nariadeniu a uvedených v stĺpcoch 0030 až 0120, po odpočítaní krátkych pozícií.  Ak má inštitúcia pre rovnakú zostatkovú splatnosť a pre tú istú bezprostrednú protistranu krátku pozíciu, ktorá je denominovaná v rovnakej mene, účtovná hodnota krátkej pozície sa vzájomne započítava s účtovnou hodnotou priamej pozície. Ak má táto čistá suma zápornú hodnotu, považuje sa za nulu. Ak má inštitúcia krátku pozíciu bez zodpovedajúcej priamej pozície, hodnota krátkej pozície sa na účely tohto stĺpca považuje za nulovú. |
| 0030 –⁠ 0120 | **NEDERIVÁTOVÉ FINANČNÉ AKTÍVA PODĽA ÚČTOVNÝCH PORTFÓLIÍ**  Súhrnná účtovná hodnota nederivátových finančných aktív, ako sú vymedzené vo vyššie uvedenom riadku tejto tabuľky, voči orgánom verejnej správy v rozčlenení podľa účtovného portfólia na základe uplatniteľného účtovného rámca. |
| 0030 | **Finančné aktíva držané na obchodovanie**  IFRS 7 ods. 8 písm. a) bod ii); IFRS 9 dodatok A |
| 0040 | **Obchodné finančné aktíva**  Články 32 a 33 smernice Rady 86/635/EHS; časť 1 ods. 16 prílohy V k tomuto vykonávaciemu nariadeniu; článok 8 ods. 1 písm. a) smernice 2013/34/EÚ  Vykazujú len inštitúcie, ktoré sa riadia národnými všeobecne uznávanými účtovnými zásadami (GAAP). |
| 0050 | **Neobchodné finančné aktíva povinne oceňované reálnou hodnotou cez výsledok hospodárenia**  IFRS 7 ods. 8 písm. a) bod ii); IFRS 9 ods. 4.1.4 |
| 0060 | **Finančné aktíva určené za oceňované reálnou hodnotou cez výsledok hospodárenia**  IFRS 7 ods. 8 písm. a) bod i); IFRS 9 ods. 4.1.5 a článok 8 ods. 1 písm. a) a článok 8 ods. 6 smernice 2013/34/EÚ |
| 0070 | **Neobchodné nederivátové finančné aktíva oceňované reálnou hodnotou cez výsledok hospodárenia**  Článok 36 ods. 2 smernice Rady 86/635/EHS; článok 8 ods. 1 písm. a) smernice 2013/34/EÚ  Vykazujú len inštitúcie, ktoré sa riadia národnými všeobecne uznávanými účtovnými zásadami (GAAP). |
| 0080 | **Finančné aktíva oceňované reálnou hodnotou cez iný komplexný účtovný výsledok**  IFRS 7 ods. 8 písm. d); IFRS 9 ods. 4.1.2A |
| 0090 | **Neobchodné nederivátové finančné aktíva oceňované reálnou hodnotou vo vlastnom imaní**  Článok 8 ods. 1 písm. a) a článok 8 ods. 8 smernice 2013/34/EÚ  Vykazujú len inštitúcie, ktoré sa riadia národnými všeobecne uznávanými účtovnými zásadami (GAAP). |
| 0100 | **Finančné aktíva oceňované v amortizovanej hodnote**  IFRS 7 ods. 8 písm. f); IFRS 9 ods. 4.1.2; časť 1 ods. 15 prílohy V k tomuto vykonávaciemu nariadeniu |
| 0110 | **Neobchodné nederivátové finančné aktíva oceňované nákladovou metódou**  Článok 35 smernice Rady 86/635/EHS; článok 6 ods. 1 písm. i) a článok 8 ods. 2 smernice 2013/34/EÚ; časť 1 ods. 16 prílohy V k tomuto vykonávaciemu nariadeniu  Vykazujú len inštitúcie, ktoré sa riadia národnými všeobecne uznávanými účtovnými zásadami (GAAP). |
| 0120 | **Ostatné neobchodné nederivátové finančné aktíva**  Článok 37 smernice Rady 86/635/EHS; článok 12 ods. 7 smernice 2013/34/EÚ; časť 1 ods. 16 prílohy V k tomuto vykonávaciemu nariadeniu  Vykazujú len inštitúcie, ktoré sa riadia národnými všeobecne uznávanými účtovnými zásadami (GAAP). |
| 0130 | **Krátke pozície**  Účtovná hodnota krátkych pozícií, ako sa vymedzujú v IFRS 9 ods. BA.7 písm. b), ak je priamou protistranou orgán verejnej správy, ako sa vymedzuje v odsekoch 155 až 160 tejto prílohy.  Krátke pozície vznikajú, keď inštitúcia predáva cenné papiere nadobudnuté v rámci obrátených repo úverov alebo vypožičané v rámci transakcie požičiavania cenných papierov.  Účtovnou hodnotou je reálna hodnota krátkych pozícií.  Krátke pozície sa vykazujú podľa skupiny zostatkovej splatností, ako sa uvádza v riadkoch 0170 až 0230, a podľa bezprostrednej protistrany.  Krátke pozície vykazované v tomto stĺpci možno započítať voči pozíciám s rovnakou zostatkovou splatnosťou a bezprostrednou protistranou denominovaným v rovnakej mene, ktoré sa vykazujú v stĺpcoch 0030 až 0120, s cieľom získať čistú pozíciu, ktorá sa vykazuje v stĺpci 0020. |
| 0140 | **Z čoho: krátke pozície z obrátených repo úverov klasifikovaných ako držané na obchodovanie alebo obchodné finančné aktíva**  Účtovná hodnota krátkych pozícií, ako sa vymedzujú v IFRS 9 ods. BA.7 písm. b), ktoré vznikajú, keď inštitúcia predáva cenné papiere nadobudnuté v rámci obrátených repo úverov, kde priamou protistranou uvedených cenných papierov je orgán verejnej správy, a ktoré sú zahrnuté v účtovných portfóliách držané na obchodovanie alebo obchodné finančné aktíva (stĺpce 0030 alebo 0040).  Krátke pozície, ktoré vznikajú, keď boli predané cenné papiere požičané v rámci transakcie požičiavania cenných papierov, sa do tohto stĺpca nezahŕňajú. |
| 0150 | **Akumulovaná znížená hodnota**  Súhrnné akumulované zníženie hodnoty súvisiace s nederivátovými finančnými aktívami vykazovanými v stĺpcoch 0080 až 0120 (časť 2 ods. 70 a 71 prílohy V k tomuto vykonávaciemu nariadeniu). |
| 0160 | **Akumulovaná znížená hodnota – z čoho: z finančných aktív oceňovaných reálnou hodnotou cez iný komplexný účtovný výsledok alebo z neobchodných nederivátových finančných aktív oceňovaných reálnou hodnotou vo vlastnom imaní**  Súhrn akumulovaného zníženia hodnoty súvisiaceho s nederivátovými finančnými aktívami vykazovanými v stĺpcoch 0080 a 0090. |
| 0170 | **Akumulované záporné zmeny reálnej hodnoty z dôvodu kreditného rizika**  Súhrn akumulovaných záporných zmien reálnej hodnoty z dôvodu kreditného rizika týkajúcich sa pozícií zaznamenaných v stĺpcoch 0050, 0060, 0070, 0080 a 0090 (časť 2 ods. 69 prílohy V k tomuto vykonávaciemu nariadeniu). |
| 0180 | **Akumulované záporné zmeny reálnej hodnoty z dôvodu kreditného rizika – z čoho: z neobchodných finančných aktív povinne oceňovaných reálnou hodnotou cez výsledok hospodárenia, finančných aktív určených za oceňované reálnou hodnotou cez výsledok hospodárenia alebo z neobchodných finančných aktív oceňovaných reálnou hodnotou cez výsledok hospodárenia**  Súhrn akumulovaných záporných zmien reálnej hodnoty z dôvodu kreditného rizika týkajúcich sa pozícií zaznamenaných v stĺpcoch 0050, 0060 a 0070. |
| 0190 | **Akumulované záporné zmeny reálnej hodnoty z dôvodu kreditného rizika – z čoho: z finančných aktív oceňovaných reálnou hodnotou cez iný komplexný účtovný výsledok alebo z neobchodných nederivátových finančných aktív oceňovaných reálnou hodnotou vo vlastnom imaní**  Súhrn akumulovaných záporných zmien reálnej hodnoty z dôvodu kreditného rizika týkajúcich sa pozícií zaznamenaných v stĺpcoch 0080 a 0090. |
| 0200 –⁠ 0230 | **DERIVÁTY**  Priame derivátové pozície sa vykazujú v stĺpcoch 0200 až 0230.  Pokiaľ ide o vykazovanie derivátov, na ktoré sa vzťahuje kreditné riziko protistrany, ako aj kapitálové požiadavky na krytie trhového rizika, pozri pokyny pre rozčlenenie riadkov. |
| 0200 –⁠ 0210 | **Deriváty s kladnou reálnou hodnotou**  Všetky derivátové nástroje s orgánom verejnej správy ako protistranou s kladnou reálnou hodnotou pre inštitúciu k dátumu vykazovania bez ohľadu na to, či sa uvedené nástroje používajú v kvalifikovanom hedžingovom vzťahu alebo sú držané na obchodovanie, alebo sú zahrnuté do obchodného portfólia podľa IFRS a podľa národných GAAP na základe smernice Rady 86/635/EHS.  Deriváty použité v ekonomickom hedžingu sa vykazujú tu, keď sú zahrnuté v účtovných portfóliách obchodných aktív alebo aktív držaných na obchodovanie (časť 2 ods. 120, 124, 125 a ods. 137 až 140 prílohy V k tomuto vykonávaciemu nariadeniu). |
| 0200 | **Deriváty s kladnou reálnou hodnotou: účtovná hodnota**  Účtovná hodnota derivátov zaúčtovaných ako finančné aktíva k referenčnému dátumu vykazovania.  Deriváty, ktoré sa majú vykázať v týchto stĺpcoch, zahŕňajú podľa GAAP na základe smernice Rady 86/635/EHS derivátové nástroje oceňované obstarávacou cenou alebo nižšou z obstarávacej alebo trhovej ceny zahrnuté v obchodnom portfóliu alebo určené ako zabezpečovacie nástroje. |
| 0210 | **Deriváty s kladnou reálnou hodnotou: pomyselná hodnota**  Podľa IFRS a národných GAAP na základe smernice Rady 86/635/EHS pomyselná hodnota, ako je vymedzená v časti 2 ods. 133 až 135 prílohy V k tomuto vykonávaciemu nariadeniu, všetkých zmlúv o derivátoch uzavretých a ešte nevyrovnaných k referenčnému dátumu vykazovania, pri ktorých je protistranou orgán verejnej správy, ako sa vymedzuje v odsekoch 191 až 196 tejto prílohy, a keď je reálna hodnota derivátu pre inštitúciu k referenčnému dátumu kladná. |
| 0220 –⁠ 0230 | **Deriváty so zápornou reálnou hodnotou**  Všetky derivátové nástroje s orgánom verejnej správy ako protistranou so zápornou reálnou hodnotou pre inštitúciu k referenčnému dátumu vykazovania bez ohľadu na to, či sa uvedené nástroje používajú v kvalifikovanom hedžingovom vzťahu alebo sú držané na obchodovanie, alebo sú zahrnuté do obchodného portfólia podľa IFRS a podľa národných GAAP na základe smernice Rady 86/635/EHS.  Deriváty použité v ekonomickom hedžingu sa vykazujú tu, keď sú zahrnuté v účtovných portfóliách obchodných aktív alebo aktív držaných na obchodovanie (časť 2 ods. 120, 124, 125 a ods. 137 až 140 prílohy V k tomuto vykonávaciemu nariadeniu). |
| 0220 | **Deriváty so zápornou reálnou hodnotou: účtovná hodnota**  Účtovná hodnota derivátov zaúčtovaných ako finančné záväzky k referenčnému dátumu vykazovania.  Deriváty, ktoré sa majú vykázať v týchto stĺpcoch, zahŕňajú podľa GAAP na základe smernice Rady 86/635/EHS derivátové nástroje oceňované obstarávacou cenou alebo nižšou z obstarávacej alebo trhovej ceny zahrnuté v obchodnom portfóliu alebo určené ako zabezpečovacie nástroje. |
| 0230 | **Deriváty so zápornou reálnou hodnotou: pomyselná hodnota**  Podľa IFRS a národných GAAP na základe smernice Rady 86/635/EHS pomyselná hodnota, ako je vymedzená v časti 2 ods. 133 až 135 prílohy V k tomuto vykonávaciemu nariadeniu, všetkých zmlúv o derivátoch uzavretých a ešte nevyrovnaných k referenčnému dátumu, pri ktorých je protistranou orgán verejnej správy, ako sa vymedzuje v odsekoch 191 až 196 tejto prílohy, a keď je reálna hodnota derivátu pre inštitúciu k referenčnému dátumu záporná. |
| 0240 – 0260 | **PODSÚVAHOVÉ EXPOZÍCIE** |
| 0240 | **Nominálna hodnota**  Keď je priamou protistranou podsúvahovej položky orgán verejnej správy, ako sa vymedzuje v odsekoch 155 až 160 tejto prílohy, nominálna hodnota prísľubov a finančných záruk, ktoré sa nepovažujú za derivát v súlade s IFRS alebo podľa národných GAAP na základe smernice Rady 86/635/EHS (časť 2 ods. 102 až 119 prílohy V k tomuto vykonávaciemu nariadeniu).  V súlade s časťou 2 ods. 43 a 44 prílohy V k tomuto vykonávaciemu nariadeniu je orgán verejnej správy priamou protistranou: a) v poskytnutej finančnej záruke, keď je priamou protistranou zaručeného dlhového nástroja a b) v úverovom prísľube a inom poskytnutom prísľube, keď je protistranou, ktorej kreditné riziko na seba preberá vykazujúca inštitúcia. |
| 0250 | **Rezervy**  Článok 4 „Pasíva“, bod 6 písm. c) a článok 4 „Položky mimo súvahu“, článok 27 bod 11, článok 28 bod 8 a článok 33 smernice Rady 86/635/EHS; IFRS 9 ods. 4.2.1 písm. c) bod ii), IFRS 9 ods. 4.2.1 písm. d) bod ii), IFRS 9 ods. 5.5.20; IAS 37; IFRS 4; časť 2.11 prílohy V k tomuto vykonávaciemu nariadeniu  Ustanovenia pre všetky podsúvahové expozície bez ohľadu na to, akým spôsobom sa oceňujú, okrem tých, ktoré sa oceňujú reálnou hodnotou cez výsledok hospodárenia v súlade s IFRS 9.  Podľa IFRS sa znížená hodnota poskytnutého úverového prísľubu vykazuje v stĺpci 150, keď inštitúcia nedokáže samostatne odlíšiť očakávané kreditné straty spojené s čerpanými a nečerpanými sumami dlhového nástroja. V prípade, že kombinované očakávané kreditné straty pre tento finančný nástroj presiahnu hrubú účtovnú hodnotu úverovej zložky nástroja, zostatok očakávaných kreditných strát sa vykazuje ako rezerva v stĺpci 0250. |
| 0260 | **Akumulované záporné zmeny reálnej hodnoty z dôvodu kreditného rizika**  Akumulované záporné zmeny reálnej hodnoty z dôvodu kreditného rizika (časť 2 ods. 110 prílohy V k tomuto vykonávaciemu nariadeniu) pre podsúvahové položky oceňované reálnou hodnotou cez výsledok hospodárenia podľa IFRS 9. |
| 0270 – 280 | **Doplňujúca položka: predané kreditné deriváty na expozície voči orgánom verejnej správy**  Vykazujú sa kreditné deriváty, ktoré nie sú v súlade s vymedzením finančných záruk uvedeným v časti 2 ods. 58 prílohy V, ktoré vykazujúca inštitúcia uzatvorila s protistranami inými než orgánmi verejnej správy a ktorých referenčnou expozíciou je orgán verejnej správy.  Tieto stĺpce sa nevykazujú pre expozície rozčlenené podľa rizika, regulačného prístupu a triedy expozícií (riadky 0020 až 0160). |
| 0270 | **Deriváty s kladnou reálnou hodnotou – účtovná hodnota**  Súhrnná účtovná hodnota predaných kreditných derivátov na expozície voči orgánom verejnej správy, ktoré majú pre inštitúciu k referenčnému dátumu vykazovania kladnú reálnu hodnotu, bez zohľadnenia obozretných úprav ocenenia.  Pre deriváty podľa IFRS je sumou, ktorá sa má vykázať v tomto stĺpci, účtovná hodnota derivátov, ktoré sú k dátumu vykazovania finančnými aktívami.  Pre deriváty podľa GAAP na základe smernice Rady 86/635/EHS je sumou, ktorá sa má vykázať v tomto stĺpci, reálna hodnota derivátov s kladnou reálnou hodnotou k referenčnému dátumu vykazovania nezávisle od toho, ako sa zaúčtujú. |
| 0280 | **Deriváty so zápornou reálnou hodnotou – účtovná hodnota**  Súhrnná účtovná hodnota predaných kreditných derivátov na expozície voči orgánom verejnej správy, ktoré majú pre inštitúciu k referenčnému dátumu vykazovania zápornú reálnu hodnotu, bez zohľadnenia obozretných úprav ocenenia.  Pre deriváty podľa IFRS je sumou, ktorá sa má vykázať v tomto stĺpci, účtovná hodnota derivátov, ktoré sú k dátumu vykazovania finančnými záväzkami.  Pre deriváty podľa GAAP na základe smernice Rady 86/635/EHS je sumou, ktorá sa má vykázať v tomto stĺpci, reálna hodnota derivátov so zápornou reálnou hodnotou k referenčnému dátumu vykazovania nezávisle od toho, ako sa zaúčtujú. |
| 0290 | **Hodnota expozície**  Hodnota expozície pre expozície, na ktoré sa vzťahuje rámec kreditného rizika.  Pokiaľ ide o expozície podľa štandardizovaného prístupu (SA): pozri článok 111 nariadenia (EÚ) č. 575/2013. Pokiaľ ide o expozície podľa prístupu IRB: pozri článok 166 a článok 230 ods. 1 druhú vetu nariadenia (EÚ) č. 575/2013.  Pokiaľ ide o vykazovanie derivátov, na ktoré sa vzťahuje kreditné riziko protistrany, ako aj kapitálové požiadavky na krytie trhového rizika, pozri pokyny pre rozčlenenie riadkov.  Expozície vykazované v stĺpcoch 0270 a 0280 sa na účely tohto stĺpca nezohľadňujú, keďže hodnota v tomto stĺpci je založená výlučne na priamych expozíciách. |
| 0300 | **Hodnota rizikovo váženej expozície**  Hodnota rizikovo váženej expozície pre expozície, na ktoré sa vzťahuje rámec kreditného rizika.  Pre expozície v rámci štandardizovaného prístupu (SA): pozri článok 113 ods. 1 až 5 nariadenia (EÚ) č. 575/2013. Pokiaľ ide o expozície podľa prístupu IRB: pozri článok 153 ods. 1 a 3 nariadenia (EÚ) č. 575/2013.  Pokiaľ ide o vykazovanie priamych expozícií patriacich do rozsahu pôsobnosti článku 271 nariadenia (EÚ) č. 575/2013, na ktoré sa vzťahujú požiadavky na vlastné zdroje pre kreditné riziko protistrany a trhové riziko, pozri pokyny pre rozčlenenie riadkov.  Expozície vykazované v stĺpcoch 0270 a 0280 sa na účely tohto stĺpca nezohľadňujú, keďže hodnota v tomto stĺpci je založená výlučne na priamych expozíciách. |

|  |  |
| --- | --- |
| Riadky | Pokyny |
| **ROZČLENENIE EXPOZÍCIÍ PODĽA REGULAČNÉHO PRÍSTUPU** | |
| 0010 | **Celkové expozície**  Súhrn expozícií voči orgánom verejnej správy, ako sa vymedzuje v odsekoch 191 až 196 tejto prílohy. |
| 0020 –⁠ 0155 | **Expozície, na ktoré sa vzťahuje rámec kreditného rizika**  Súhrn expozícií voči orgánom verejnej správy, ktoré sú rizikovo vážené v súlade s treťou časťou hlavou II nariadenia (EÚ) č. 575/2013. Expozície, na ktoré sa vzťahuje rámec kreditného rizika, zahŕňajú expozície z neobchodnej knihy aj obchodnej knihy podliehajúce kapitálovej požiadavke pre kreditné riziko protistrany.  Priame expozície patriace do rozsahu pôsobnosti článku 271 nariadenia (EÚ) č. 575/2013, na ktoré sa vzťahujú požiadavky na vlastné zdroje pre kreditné riziko protistrany aj trhové riziko, sa vykazujú v riadkoch pre kreditné riziko (0020 až 0155) aj v riadku pre trhové riziko (riadok 0160): expozície z dôvodu kreditného rizika protistrany sa vykazujú v riadkoch pre kreditné riziko, zatiaľ čo expozície z dôvodu trhového rizika sa vykazujú v riadku pre trhové riziko. |
| 0030 | **Štandardizovaný prístup**  Expozície voči orgánom verejnej správy, ktoré sú rizikovo vážené v súlade s treťou časťou hlavou II kapitolou 2 nariadenia (EÚ) č. 575/2013, vrátane expozícií z neobchodnej knihy, v prípade ktorých rizikové váženie v súlade s uvedenou kapitolou rieši kreditné riziko protistrany. |
| 0040 | **Ústredné vlády**  Expozície voči orgánom verejnej správy, ktoré sú ústrednými vládami. Tieto expozície sú zaradené do triedy expozícií „ústredné vlády alebo centrálne banky“ v súlade s článkami 112 a 114 nariadenia (EÚ) č. 575/2013, ako sa stanovuje v pokynoch pre vzor C 07.00, s výnimkou špecifikácií, pokiaľ ide o preradenie expozícií voči orgánom verejnej správy do iných tried expozícií z dôvodu uplatnenia postupov zmierňovania kreditného rizika so substitučnými účinkami na expozíciu, ktoré sa neuplatňujú. |
| 0050 | **Regionálne vlády alebo miestne orgány**  Expozície voči orgánom verejnej správy, ktoré sú regionálnymi vládami alebo miestnymi orgánmi. Tieto expozície sú zaradené do triedy expozícií „regionálne vlády alebo miestne orgány“ v súlade s článkami 112 a 115 nariadenia (EÚ) č. 575/2013, ako sa stanovuje v pokynoch pre vzor C 07.00, s výnimkou špecifikácií, pokiaľ ide o preradenie expozícií voči orgánom verejnej správy do iných tried expozícií z dôvodu uplatnenia postupov zmierňovania kreditného rizika so substitučnými účinkami na expozíciu, ktoré sa neuplatňujú. |
| 0060 | **Subjekty verejného sektora**  Expozície voči orgánom verejnej správy, ktoré sú subjektmi verejného sektora. Tieto expozície sú zaradené do triedy expozícií „subjekty verejného sektora“ v súlade s článkami 112 a 116 nariadenia (EÚ) č. 575/2013, ako sa stanovuje v pokynoch pre vzor C 07.00, s výnimkou špecifikácií, pokiaľ ide o preradenie expozícií voči orgánom verejnej správy do iných tried expozícií z dôvodu uplatnenia postupov zmierňovania kreditného rizika so substitučnými účinkami na expozíciu, ktoré sa neuplatňujú. |
| 0070 | **Medzinárodné organizácie**  Expozície voči orgánom verejnej správy, ktoré sú medzinárodnými organizáciami. Tieto expozície sú zaradené do tried expozícií „medzinárodné organizácie“ v súlade s článkami 112 a 118 nariadenia (EÚ) č. 575/2013, ako sa stanovuje v pokynoch pre vzor C 07.00, s výnimkou špecifikácií, pokiaľ ide o preradenie expozícií voči orgánom verejnej správy do iných tried expozícií z dôvodu uplatnenia postupov zmierňovania kreditného rizika so substitučnými účinkami na expozíciu, ktoré sa neuplatňujú. |
| 0075 | **Iné expozície voči orgánom verejnej správy, na ktoré sa uplatňuje štandardizovaný prístup**  Iné expozície voči orgánom verejnej správy ako tie, ktoré sú uvedené v riadkoch 0040 až 0070 vyššie, ktoré sú pridelené triedam expozícií podľa štandardizovaného prístupu (SA) v súlade s článkom 112 nariadenia (EÚ) č. 575/2013 na účely výpočtu požiadaviek na vlastné zdroje. |
| 0080 | **Prístup IRB**  Expozície voči orgánom verejnej správy, ktoré sú rizikovo vážené v súlade s treťou časťou hlavou II kapitolou 3 nariadenia (EÚ) č. 575/2013, vrátane expozícií z neobchodnej knihy, pre ktoré rizikové váženie v súlade s uvedenou kapitolou rieši kreditné riziko protistrany. |
| 0090 | **Ústredné vlády**  Expozície voči orgánom verejnej správy, ktoré sú ústrednými vládami, zaradené do triedy expozícií „ústredné vlády a centrálne banky“ v súlade s článkom 147 ods. 3 písm. a) nariadenia (EÚ) č. 575/2013, ako sa stanovuje v pokynoch pre vzory C 08.01 a C 08.02, s výnimkou špecifikácií, pokiaľ ide o preradenie expozícií voči orgánom verejnej správy do iných tried expozícií z dôvodu uplatnenia postupov zmierňovania kreditného rizika so substitučnými účinkami na expozíciu, ktoré sa neuplatňujú. |
| 0100 | **Regionálne vlády alebo miestne orgány [ústredné vlády a centrálne banky]**  Expozície voči orgánom verejnej správy, ktoré sú regionálnymi vládami alebo miestnymi orgánmi, zaradené do triedy expozícií „ústredné vlády a centrálne banky“ v súlade s článkom 147 ods. 3a nariadenia (EÚ) č. 575/2013, ako sa stanovuje v pokynoch pre vzory C 08.01 a C 08.02, s výnimkou špecifikácií, pokiaľ ide o preradenie expozícií voči orgánom verejnej správy do iných tried expozícií z dôvodu uplatnenia postupov zmierňovania kreditného rizika so substitučnými účinkami na expozíciu, ktoré sa neuplatňujú. |
| 0110 | **Regionálne vlády alebo miestne orgány**  Expozície voči regionálnym vládam alebo miestnym orgánom, ktoré sú zaradené do triedy expozícií „regionálne vlády alebo miestne orgány“ v súlade s článkom 147 ods. 2 písm. a1) bodom i) nariadenia (EÚ) č. 575/2013, ako sa stanovuje v pokynoch pre vzory C 08.01 a C 08.02, s výnimkou špecifikácií, pokiaľ ide o preradenie expozícií voči orgánom verejnej správy do iných tried expozícií z dôvodu uplatnenia postupov zmierňovania kreditného rizika so substitučnými účinkami na expozíciu, ktoré sa neuplatňujú. |
| 0120 | **Subjekty verejného sektora [ústredné vlády a centrálne banky]**  Expozície voči orgánom verejnej správy, ktoré sú subjektmi verejného sektora v súlade s článkom 4 ods. 1 bodom 8 nariadenia (EÚ) č. 575/2013, zaradené do triedy expozícií „ústredné vlády a centrálne banky“ v súlade s článkom 147 ods. 3a) uvedeného nariadenia, ako sa stanovuje v pokynoch pre vzory C 08.01 a C 08.02, s výnimkou špecifikácií, pokiaľ ide o preradenie expozícií voči orgánom verejnej správy do iných tried expozícií z dôvodu uplatnenia postupov zmierňovania kreditného rizika so substitučnými účinkami na expozíciu, ktoré sa neuplatňujú. |
| 0130 | **Subjekty verejného sektora**  Expozície voči subjektom verejného sektora v súlade s článkom 4 ods. 1 bodom 8 nariadenia (EÚ) č. 575/2013, zaradené do triedy expozícií „subjekty verejného sektora“ v súlade s článkom 147 ods. 2 písm. a1) bodom ii) uvedeného nariadenia, ako sa stanovuje v pokynoch pre vzory C 08.01 a C 08.02, s výnimkou špecifikácií, pokiaľ ide o preradenie expozícií voči orgánom verejnej správy do iných tried expozícií z dôvodu uplatnenia postupov zmierňovania kreditného rizika so substitučnými účinkami na expozíciu, ktoré sa neuplatňujú. |
| 0140 | **Medzinárodné organizácie [ústredné vlády a centrálne banky]**  Expozície voči orgánom verejnej správy, ktoré sú medzinárodnými organizáciami, zaradené do triedy expozícií „ústredné vlády a centrálne banky“ v súlade s článkom 147 ods. 3 písm. c) nariadenia (EÚ) č. 575/2013, ako sa stanovuje v pokynoch pre vzory C 08.01 a C 08.02, s výnimkou špecifikácií, pokiaľ ide o preradenie expozícií voči orgánom verejnej správy do iných tried expozícií z dôvodu uplatnenia postupov zmierňovania kreditného rizika so substitučnými účinkami na expozíciu, ktoré sa neuplatňujú. |
| 0155 | **Iné expozície voči orgánom verejnej správy, na ktoré sa uplatňuje prístup IRB**  Iné expozície voči orgánom verejnej správy ako tie, ktoré sú uvedené v riadkoch 0090 až 0140 vyššie, ktoré sú pridelené triedam expozícií podľa prístupu IRB v súlade s článkom 147 nariadenia (EÚ) č. 575/2013 na účely výpočtu požiadaviek na vlastné zdroje. |
| 0160 | **Expozície voči trhovému riziku**  Tento riadok sa vzťahuje na pozície, pre ktoré sa vypočítava jedna z týchto požiadaviek na vlastné zdroje uvedených v tretej časti hlave IV nariadenia (EÚ) č. 575/2013:   * požiadavky na vlastné zdroje pre pozičné riziko v súlade s článkom 326 nariadenia (EÚ) č. 575/2013, * požiadavky na vlastné zdroje pre špecifické alebo všeobecné riziko v súlade s treťou časťou hlavou IV kapitolou 5 uvedeného nariadenia, * požiadavky na vlastné zdroje pre riziko kreditného rozpätia alebo riziko zlyhania v súlade s treťou časťou hlavou IV kapitolou 1a uvedeného nariadenia, * Požiadavky na vlastné zdroje vypočítané v súlade s treťou časťou hlavou IV kapitolou 1a uvedeného nariadenia, ak sú pozície ovplyvnené rizikovými faktormi kategórie z hlavnej kategórie rizikového faktora kreditné rozpätie alebo zahrnuté do interného modelu rizika zlyhania inštitúcie.   Priame expozície patriace do rozsahu pôsobnosti článku 271 nariadenia (EÚ) č. 575/2013, na ktoré sa vzťahujú požiadavky na vlastné zdroje pre kreditné riziko protistrany aj trhové riziko, sa vykazujú v riadkoch pre kreditné riziko (0020 až 0155) aj v riadku pre trhové riziko (riadok 0160): expozícia z dôvodu kreditného rizika protistrany sa vykazuje v riadkoch pre kreditné riziko, zatiaľ čo expozícia z dôvodu trhového rizika sa vykazuje v riadku pre trhové riziko. |
| 0170 –⁠ 0230 | **ROZČLENENIE EXPOZÍCIÍ PODĽA ZOSTATKOVEJ SPLATNOSTI**  Zostatková splatnosť sa vypočítava v dňoch medzi zmluvným dátumom splatnosti a referenčným dátumom vykazovania pre všetky pozície.  Expozície voči orgánom verejnej správy sa rozčlenia podľa zostatkovej splatnosti a priradia sa k stanoveným skupinám takto:   **[ 0 – 3M [** : menej než 90 dní;   **[ 3M – 1R [** : 90 dní alebo viac a menej než 365 dní;   **[ 1R – 2R [** : 365 dní alebo viac a menej než 730 dní;   **[ 2R – 3R [** : 730 dní alebo viac a menej než 1 095 dní;   **[ 3R – 5R [** : 1 095 dní alebo viac a menej než 1 825 dní;   **[ 5R – 10R [** : 1 825 dní alebo viac a menej než 3 650 dní;   **[ 10R – viac** : 3 650 dní alebo viac.  Ak je zmluvný dátum splatnosti skorší ako referenčný dátum vykazovania (t. j. rozdiel medzi referenčným dátumom vykazovania a dátumom splatnosti je záporná hodnota), expozícia sa zaraďuje do skupiny [0 – 3M].  Expozície bez zostatkovej splatnosti sa zaraďujú do skupiny zostatkovej splatnosti na základe ich výpovednej lehoty alebo iných zmluvných údajov o splatnosti. Ak neexistuje vopred stanovená výpovedná lehota ani iný zmluvný údaj o splatnosti, expozície sa zaraďujú do skupiny zostatkovej splatnosti [10R – viac]. |