MT

ANNESS II

“ANNESS II

**STRUZZJONIJIET DWAR IR-RAPPORTAR DWAR FONDI PROPRJI U DWAR REKWIŻITI TA’ FONDI PROPRJI**

**PARTI II: STRUZZJONIJIET RELATATI MAL-FORMOLA**

(…)

8. Kopertura tat-Telf tal-NPE (NPE LC)

8.1. Kummenti ġenerali

202. Il-formoli tal-kopertura tat-telf tal-NPE fihom informazzjoni dwar skoperturi li ma jrendux (non-performing exposures, NPEs) għall-finijiet tal-kalkolu tar-rekwiżit ta’ kopertura tat-telf minima għal skoperturi li ma jrendux kif speċifikat fl-Artikoli 47a, 47b u 47c tar-Regolament (UE) Nru 575/2013.

203. Il-blokka ta’ formoli tikkonsisti minn sett ta’ tliet formoli:

1. Il-kalkolu tat-tnaqqis għall-NPEs (C 35.01): din hija formola ġenerali li tindika l-ammont applikabbli ta’ kopertura insuffiċjenti, ikkalkolat bħala d-differenza bejn ir-rekwiżiti ta’ kopertura minima totali għall-NPEs u l-dispożizzjonijiet u l-aġġustamenti jew it-tnaqqis totali li diġà saru. Il-formola tkopri kemm l-iskoperturi li ma jrendux fejn ma tkunx ingħatat miżura ta’ konċessjoni, kif ukoll skoperturi soġġetti għal konċessjoni li ma jrendux.
2. Rekwiżiti minimi ta’ kopertura u valuri tal-iskopertura ta’ skoperturi li ma jrendux, esklużi skoperturi soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 (C 35.02): il-formola tikkalkula r-rekwiżiti ta’ kopertura minima totali għal skoperturi li ma jrendux li mhumiex skoperturi soġġetti għal konċessjoni li ma jrendux li jaqgħu taħt l-Artikolu 47c(6) tar-Regolament (UE) Nru 575/2013, filwaqt li tindika l-fatturi li għandhom jiġu applikati fuq il-valuri tal-iskopertura għall-finijiet ta’ dan il-kalkolu skont jekk l-iskopertura hijiex garantita jew mhux garantita u skont iż-żmien minn meta l-iskopertura saret ma trendix.
3. Rekwiżiti minimi ta’ kopertura u valuri tal-iskopertura ta’ skoperturi soġġetti għal konċessjoni li ma jrendux li jaqgħu taħt l-Artikolu 47c(6) tar-Regolament (UE) Nru 575/2013 (C 35.03): il-formola tikkalkula r-rekwiżiti ta’ kopertura minima totali għal skoperturi soġġetti għal konċessjoni li ma jrendux li jaqgħu taħt l-Artikolu 47c(6) tar-Regolament (UE) Nru 575/2013, filwaqt li tindika l-fatturi li għandhom jiġu applikati fuq il-valuri tal-iskopertura għall-finijiet ta’ dan il-kalkolu skont jekk l-iskopertura hijiex garantita jew mhux garantita u skont iż-żmien minn meta l-iskopertura saret ma trendix.

204. Ir-rekwiżit minimu ta’ kopertura għat-telf għal skoperturi li ma jrendux japplika għal (i) skoperturi, oriġinati fis-26 ta’ April 2019 jew wara, li jsiru ma jrendux, u (ii) skoperturi oriġinati qabel is-26 ta’ April 2019 meta jiġu modifikati wara dik id-data b’mod li jżid il-valur tal-iskopertura tagħhom għad-debitur (l-Artikolu 469a tar-Regolament (UE) Nru 575/2013), li jsiru ma jrendux. F’konformità mal-Artikolu 47c(4a) tar-Regolament (UE) Nru 575/2013, ir-rekwiżit ta’ kopertura minima għat-telf ma japplikax għall-parti tal-iskoperturi li ma jrendux garantiti jew assigurati minn aġenzija uffiċjali ta’ kreditu għall-esportazzjoni.

205. L-istituzzjonijiet għandhom jikkalkolaw it-tnaqqis għall-NPEs f’konformità mal-Artikolu 47c(1), il-punti (a) u (b), tar-Regolament (UE) Nru 575/2013, inkluż il-kalkolu tar-rekwiżiti ta’ kopertura minima u d-dispożizzjonijiet totali u l-aġġustamenti jew it-tnaqqis, fil-livell tal-iskopertura individwali (“ibbażati fuq it-tranżazzjonijiet”) u mhux fil-livell tad-debitur jew tal-portafoll.

206. Għall-finijiet tal-kalkolu tat-tnaqqis għall-NPEs, l-istituzzjonijiet għandhom jiddistingwu bejn il-parti mhux garantita u dik garantita ta’ NPE f’konformità mal-Artikolu 47c(1) tar-Regolament (UE) Nru 575/2013. Għal dan l-għan, l-istituzzjonijiet għandhom jirrapportaw il-valuri tal-iskoperturi u r-rekwiżiti minimi ta’ kopertura b’mod separat għall-parti mhux garantita tal-NPEs u għall-parti garantita tal-NPEs.

207. Għall-finijiet tal-klassifikazzjoni tal-fatturi applikabbli rilevanti u tal-kalkolu tar-rekwiżiti ta’ kopertura minima, l-istituzzjonijiet għandhom jikklassifikaw il-parti garantita tal-NPEs skont it-tip ta’ protezzjoni ta’ kreditu f’konformità mal-Artikolu 47c(3) tar-Regolament (UE) Nru 575/2013 kif ġej: (i) “garantita minn proprjetà immobbli jew self residenzjali garantit minn fornitur tal-protezzjoni eliġibbli kif imsemmi fl-Artikolu 201”, (ii) “garantita minn protezzjoni tal-kreditu ffinanzjata jew mhux iffinanzjata oħra” jew (iii) “garantita jew kontrogarantita minn fornitur tal-protezzjoni eliġibbli”. Meta skopertura li ma trendix tkun garantita minn aktar minn tip wieħed ta’ protezzjoni ta’ kreditu, il-valur tal-iskopertura tagħha għandu jiġi allokat skont il-kwalità tal-protezzjoni tal-kreditu, b’dik tal-ogħla kwalità l-ewwel.

207a. F’konformità mal-Artikolu 36(5) tar-Regolament (UE) Nru 575/2013, ir-ristrutturaturi tad-dejn speċjalizzati għandhom jirrapportaw l-iskoperturi rilevanti kollha inklużi l-iskoperturi li ma jrendux mixtrija minn dawn l-istituzzjonijiet fil-formoli C35.01 sa C35.03 u jistabbilixxu l-ammont applikabbli ta’ kopertura insuffiċjenti tal-parti mixtrija ugwali għal żero fir-ringiela 0010 ta’ C35.01.

8.2. C 35.01 – IL-KALKOLU TA’ TNAQQIS GĦAL SKOPERTURI LI MA JRENDUX (NPE LC1)

* + 1. Struzzjonijiet dwar pożizzjonijiet speċifiċi

|  |  |
| --- | --- |
| Kolonni | Struzzjonijiet |
| 0010 - 0100 | **Żmien li għadda minn meta l-iskoperturi ġew klassifikati bħala li ma jrendux**  Iż-“żmien li għadda minn meta l-iskoperturi ġew klassifikati bħala li ma jrendux” għandha tfisser iż-żmien, fi snin, li għadda, mid-data ta’ referenza, minn meta l-iskopertura tkun ġiet klassifikata bħala li ma trendix. Għal skoperturi mixtrija li ma jrendux, iż-żmien, fi snin, għandu jibda jgħodd mid-data li fiha l-iskoperturi kienu oriġinarjament klassifikati bħala li ma jrendux, u mhux mid-data tax-xiri tagħhom.  L-istituzzjonijiet għandhom jirrapportaw data dwar l-iskoperturi li għalihom id-data ta’ referenza taqa’ taħt l-intervall taż-żmien korrispondenti li jindika l-perjodu fi snin wara l-klassifikazzjoni tal-iskoperturi bħala li ma jrendux, irrispettivament minn kwalunkwe applikazzjoni ta’ miżuri ta’ tolleranza.  Għall-intervall ta’ żmien, “> X sena/snin, < = Y sena/snin”, l-istituzzjonijiet għandhom jirrapportaw data dwar l-iskoperturi li għalihom id-data ta’ referenza tikkorrispondi għall-perjodu bejn l-ewwel u l-aħħar jum tas-Sena S ta’ wara l-klassifikazzjoni ta’ dawn l-iskoperturi bħala li ma jrendux. |
| 0110 | **Totali**  L-istituzzjonijiet għandhom jirrapportaw it-total tal-kolonni kollha minn 0010 sa 0100. |

|  |  |
| --- | --- |
| Ringieli | Struzzjonijiet |
| 0010 | **Ammont applikabbli ta’ kopertura insuffiċjenti**  L-Artikolu 47c(1) tar-Regolament (UE) Nru 575/2013  Għall-kalkolu tal-ammont applikabbli ta’ kopertura insuffiċjenti, l-istituzzjonijiet għandhom inaqqsu d-dispożizzjonijiet totali u l-aġġustamenti jew it-tnaqqis (limitati) (ir-ringiela 0080) mir-rekwiżit ta’ kopertura minima totali għal skoperturi li ma jrendux (ir-ringiela 0020).  L-ammont applikabbli ta’ kopertura insuffiċjenti (jiġifieri n-nuqqas fir-rekwiżit ta’ kopertura minima totali għal skoperturi li ma jrendux) għandu jkun żero jew akbar. |
| 0020 | **Rekwiżit ta’ kopertura minima totali għal skoperturi li ma jrendux**  L-Artikolu 47c(1), il-punt (a) tar-Regolament (UE) 575/2013  Għall-kalkolu tar-rekwiżit ta’ kopertura minima totali għal skoperturi li ma jrendux, l-istituzzjonijiet għandhom jgħoddu flimkien ir-rekwiżit ta’ kopertura minima għall-parti mhux garantita tal-NPEs (ir-ringiela 0030) u għall-parti garantita tal-NPEs (ir-ringiela 0040). |
| 0030 | **Parti mhux garantita tal-NPEs**  L-Artikolu 47c(1), il-punt (a)(i), l-Artikolu 47c(2), l-Artikolu 47c(6) tar-Regolament (UE) Nru 575/2013  L-istituzzjoni għandha tirrapporta r-rekwiżit ta’ kopertura minima totali għall-parti mhux garantita tal-NPEs, jiġifieri l-aggregat tal-kalkoli fil-livell tal-iskopertura.  L-ammont rapportat f’kull kolonna għandu jkun ugwali għat-total tal-ammonti rapportati fir-ringiela 0020 ta’ C 35.02 u fir-ringiela 0020 ta’ C 35.03 (fejn applikabbli) fil-kolonni rispettivi. |
| 0040 | **Parti garantita tal-NPEs**  L-Artikolu 47c(1), il-punt (a)(ii), l-Artikolu 47c(3), l-Artikolu 47c(4), l-Artikolu 47c(6) tar-Regolament (UE) Nru 575/2013.  L-istituzzjonijiet għandhom jirrapportaw ir-rekwiżit ta’ kopertura minima totali għall-parti garantita tal-NPEs, jiġifieri l-aggregat tal-kalkoli fil-livell tal-iskopertura.  L-ammont rapportat f’kull kolonna għandu jkun ugwali għas-somma tal-ammonti rapportati fir-ringiela 0030-0045 ta’ C 35.02 u fir-ringiela 0030-0040 ta’ C 35.03 (fejn applikabbli) fil-kolonni rispettivi. |
| 0050 | **Valur tal-iskopertura**  L-Artikolu 47 a(2) tar-Regolament (UE) Nru 575/2013  L-istituzzjonijiet għandhom jirrapportaw il-valur tal-iskopertura totali tal-NPEs inklużi kemm skoperturi mhux garantiti kif ukoll skoperturi garantiti. Dan għandu jikkorrispondi għat-total tar-ringiela 0060 u r-ringiela 0070. |
| 0060 | **Parti mhux garantita tal-NPEs**  L-Artikolu 47a(2) u l-Artikolu 47c(1) tar-Regolament (UE) Nru 575/2013 |
| 0070 | **Parti garantita tal-NPEs**  L-Artikolu 47a(2) u l-Artikolu 47c(1) tar-Regolament (UE) Nru 575/2013 |
| 0080 | **Dispożizzjonijiet totali u aġġustamenti jew tnaqqis (limitati)**  L-istituzzjonijiet għandhom jirrapportaw l-ammont limitat tat-total tal-entrati elenkati fir-ringieli 0100-0150 f’konformità mal-Artikolu 47c(1), il-punt (b) tar-Regolament (UE) Nru 575/2013. Il-limitu massimu għal dispożizzjonijiet u aġġustament jew tnaqqis limitati huwa l-ammont ta’ rekwiżit ta’ kopertura minima fil-livell tal-iskopertura.  L-ammont limitat għandu jiġi kkalkolat separatament għal kull skopertura bħala l-ammont l-aktar baxx bejn ir-rekwiżit ta’ kopertura minima għal din l-iskopertura u d-dispożizzjonijiet totali u l-aġġustamenti jew it-tnaqqis għall-istess skopertura. |
| 0090 | **Dispożizzjonijiet totali u aġġustamenti jew tnaqqis (mhux limitati)**  L-istituzzjonijiet għandhom jirrapportaw it-total tal-ammont mhux limitat tal-entrati elenkati fir-ringieli 0100-0150 f’konformità mal-Artikolu 47c(1), il-punt (b) tar-Regolament (UE) Nru 575/2013. Id-dispożizzjonijiet u l-aġġustamenti jew it-tnaqqis (mhux limitati) ma għandhomx ikunu limitati għall-ammont tar-rekwiżit ta’ kopertura minima fil-livell tal-iskopertura. |
| 0100 | **Aġġustamenti speċifiċi għar-riskju ta’ kreditu**  L-Artikolu 47c(1), il-punt (b)(i) tar-Regolament (UE) Nru 575/2013 |
| 0110 | **Aġġustamenti addizzjonali tal-valwazzjoni**  L-Artikolu 47c(1), il-punt (b)(ii) tar-Regolament (UE) Nru 575/2013 |
| 0120 | **Tnaqqis ieħor minn fondi proprji**  L-Artikolu 47c(1), il-punt (b)(iii) tar-Regolament (UE) Nru 575/2013 |
| 0130 | **Nuqqas IRB**  L-Artikolu 47c(1), il-punt (b)(iv) tar-Regolament (UE) Nru 575/2013 |
| 0140 | **Differenza bejn il-prezz tax-xiri u l-ammont dovut mid-debitur**  L-Artikolu 47c(1), il-punt (b)(v) tar-Regolament (UE) Nru 575/2013 |
| 0150 | **Ammonti mħassra mill-istituzzjoni minn meta l-iskopertura tkun ġiet klassifikata bħala li ma trendix**  L-Artikolu 47c(1), il-punt (b)(vi) tar-Regolament (UE) Nru 575/2013 |

* 1. C 35.02 – REKWIŻITI TA’ KOPERTURA MINIMA U VALURI TAL-ISKOPERTURA TA’ SKOPERTURI LI MA JRENDUX, ESKLUŻI SKOPERTURI SOĠĠETTI GĦAL KONĊESSJONI LI JAQGĦU TAĦT L-ARTIKOLU 47C(6) TAR-REGOLAMENT (UE) NRU 575/2013 (NPE LC2)
     1. Struzzjonijiet dwar pożizzjonijiet speċifiċi

|  |  |
| --- | --- |
| Kolonni | Struzzjonijiet |
| 0010 - 0100 | **Żmien li għadda minn meta l-iskoperturi ġew klassifikati bħala li ma jrendux**  Iż-“żmien li għadda minn meta l-iskoperturi ġew klassifikati bħala li ma jrendux” għandha tfisser iż-żmien, fi snin, li għadda minn meta l-iskopertura tkun ġiet ikklassifikata bħala li ma trendix. L-istituzzjonijiet għandhom jirrapportaw data dwar l-iskoperturi li għalihom id-data ta’ referenza taqa’ taħt l-intervall taż-żmien korrispondenti li jindika l-perjodu fi snin wara l-klassifikazzjoni tal-iskoperturi bħala li ma jrendux, irrispettivament minn kwalunkwe applikazzjoni ta’ miżuri ta’ konċessjoni.  Għall-intervall ta’ żmien, “> X sena/snin, < = Y sena/snin”, l-istituzzjonijiet għandhom jirrapportaw data dwar l-iskoperturi li għalihom id-data ta’ referenza tikkorrispondi għall-perjodu bejn l-ewwel u l-aħħar jum tas-Sena S ta’ wara l-klassifikazzjoni ta’ dawn l-iskoperturi bħala li ma jrendux. |
| 0110 | **Totali**  L-istituzzjonijiet għandhom jirrapportaw it-total tal-kolonni kollha minn 0010 sa 0100. |

|  |  |
| --- | --- |
| Ringieli | Struzzjonijiet |
| 0010 | **Rekwiżit ta’ kopertura minima totali**  L-Artikolu 47c(1), il-punt (a) tar-Regolament (UE) 575/2013  Għall-kalkolu tar-rekwiżit ta’ kopertura minima totali għal skoperturi li ma jrendux, esklużi skoperturi soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013, l-istituzzjonijiet għandhom jgħoddu flimkien ir-rekwiżit ta’ kopertura minima għall-parti mhux garantita tal-NPEs (ir-ringiela 0020) u r-rekwiżit ta’ kopertura minima għall-parti garantita tal-NPEs (ir-ringieli 0030-0045). |
| 0020 | **Parti mhux garantita tal-NPEs**  L-Artikolu 47c(1), il-punt (a)(i), l-Artikolu 47c(2) tar-Regolament (UE) Nru 575/2013  Ir-rekwiżit ta’ kopertura minima għandu jiġi kkalkolat billi jiġu mmultiplikati l-valuri tal-iskopertura aggregata fir-ringiela 0070 bil-fattur korrispondenti għal kull kolonna. |
| 0030 | **Parti mill-NPEs garantiti bi proprjetà immobbli jew self residenzjali garantit minn fornitur tal-protezzjoni eliġibbli**  L-Artikolu 47c(1), il-punt (a)(ii) u l-Artikolu 47c(3), il-punt (a), (b), (c), (d), (f), (h) u (i) tar-Regolament (UE) Nru 575/2013  Ir-rekwiżit ta’ kopertura minima għandu jiġi kkalkolat billi jiġu mmultiplikati l-valuri tal-iskopertura aggregata fir-ringiela 0080 bil-fattur korrispondenti għal kull kolonna. |
| 0040 | **Parti mill-NPEs garantiti bi protezzjoni tal-kreditu ffinanzjata jew mhux iffinanzjata oħra**  L-Artikolu 47c(1), il-punt (a)(ii) u l-Artikolu 47c(3), il-punt (a), (b), (c), (e) u (g) tar-Regolament (UE) Nru 575/2013  Ir-rekwiżit ta’ kopertura minima għandu jiġi kkalkolat billi jiġu mmultiplikati l-valuri tal-iskopertura aggregata fir-ringiela 0090 bil-fattur korrispondenti għal kull kolonna. |
| 0045 | **Parti mill-NPEs garantiti jew kontrogarantiti minn fornitur tal-protezzjoni eliġibbli**  L-Artikolu 47c(4)(b) tar-Regolament (UE) Nru 575/2013.  Ir-rekwiżit ta’ kopertura minima għandu jiġi kkalkolat billi jiġu mmultiplikati l-valuri tal-iskopertura aggregata fir-ringiela 0110 u 0120 bil-fattur korrispondenti għal kull kolonna. |
| 0060 | **Valur tal-iskopertura**  L-Artikolu 47 a(2) tar-Regolament (UE) Nru 575/2013  Għall-kalkolu tar-ringiela 0060, l-istituzzjonijiet għandhom jgħoddu flimkien il-valuri tal-iskopertura rrapportati għall-parti mhux garantita tal-NPEs (ir-ringiela 0070), il-parti tal-NPEs garantiti bi proprjetà immobbli jew self residenzjali ggarantit minn fornitur tal-protezzjoni eliġibbli (ir-ringiela 0080), il-parti tal-NPEs garantiti bi protezzjoni tal-kreditu ffinanzjata jew mhux iffinanzjata oħra (ir-ringiela 0090) u l-parti tal-NPEs garantiti jew kontrogarantiti minn fornitur tal-protezzjoni eliġibbli (ir-ringiela 0110 u r-ringiela 0120). |
| 0070 | **Parti mhux garantita tal-NPEs**  L-Artikolu 47a(2), l-Artikolu 47c(1) u l-Artikolu 47c(2) tar-Regolament (UE) Nru 575/2013  L-istituzzjonijiet għandhom jirrapportaw il-valur tal-iskopertura totali tal-parti mhux garantita tal-NPEs diżaggregat skont iż-żmien li għadda minn meta l-iskoperturi ġew klassifikati bħala li ma jrendux. |
| 0080 | **Parti mill-NPEs garantiti bi proprjetà immobbli jew self residenzjali garantit minn fornitur tal-protezzjoni eliġibbli**  L-Artikolu 47c(2), l-Artikolu 47c(1) u l-Artikolu 47c(3), il-punti (a), (b), (c), (d), (f), (h) u (i) tar-Regolament (UE) Nru 575/2013  L-istituzzjonijiet għandhom jirrapportaw il-valur tal-iskopertura totali tal-partijiet tal-NPEs garantiti bi proprjetà immobbli skont il-Parti Tlieta, it-Titolu II tar-Regolament (UE) Nru 575/2013 jew li huwa self residenzjali garantit minn fornitur tal-protezzjoni eliġibbli kif imsemmi fl-Artikolu 201 ta’ dak ir-Regolament. |
| 0090 | **Parti mill-NPEs garantiti bi protezzjoni tal-kreditu ffinanzjata jew mhux iffinanzjata oħra**  L-Artikolu 47c(2), l-Artikolu 47c(1) u l-Artikolu 47c(3), il-punti (a), (b), (c), (e) u (g) tar-Regolament (UE) Nru 575/2013  L-istituzzjonijiet għandhom jirrapportaw il-valur tal-iskopertura totali tal-partijiet tal-NPEs garantiti bi protezzjoni ta’ kreditu ffinanzjata jew mhux iffinanzjata oħra skont il-Parti Tlieta, it-Titolu II tar-Regolament (UE) Nru 575/2013. |
| 0110 | **Parti mill-NPEs garantiti jew kontrogarantiti minn fornitur tal-protezzjoni eliġibbli (fattur 1)**  L-Artikolu 47c (4), il-punt (b) tar-Regolament (UE) Nru 575/2013 (fattur 1) |
| 0120 | **Parti mill-NPEs garantiti jew kontrogarantiti minn fornitur tal-protezzjoni eliġibbli (fattur 0)**  L-Artikolu 47c(4), il-punt (a) u l-punt (b) tar-Regolament (UE) Nru 575/2013 (fattur 0). Skoperturi li għalihom fornitur tal-protezzjoni eliġibbli qabel li jissodisfa l-obbligi kollha ta’ pagament tad-debitur lejn l-istituzzjoni ta’ kreditu b’mod sħiħ u f’konformità mal-iskeda ta’ pagament kuntrattwali oriġinali jenħtieġ li jiġu rrapportati fir-ringiela 0120 (għat-taqsimiet tal-ħin kollha) |

* 1. C 35.03 – REKWIŻITI TA’ KOPERTURA MINIMA U VALURI TAL-ISKOPERTURA TA’ SKOPERTURI SOĠĠETTI GĦAL KONĊESSJONI LI MA JRENDUX LI JAQGĦU TAĦT L-ARTIKOLU 47C(6) TAR-REGOLAMENT (UE) NRU 575/2013 (NPE LC3)
     1. Struzzjonijiet dwar pożizzjonijiet speċifiċi

|  |  |
| --- | --- |
| Kolonni | Struzzjonijiet |
| 0010 - 0100 | **Żmien li għadda minn meta l-iskoperturi ġew klassifikati bħala li ma jrendux**  Iż-“żmien li għadda minn meta l-iskoperturi ġew klassifikati bħala li ma jrendux” għandha tfisser iż-żmien, fi snin, li għadda minn meta l-iskopertura tkun ġiet ikklassifikata bħala li ma trendix. L-istituzzjonijiet għandhom jirrapportaw data dwar l-iskoperturi li għalihom id-data ta’ referenza taqa’ taħt l-intervall taż-żmien korrispondenti li jindika l-perjodu fi snin wara l-klassifikazzjoni tal-iskoperturi bħala li ma jrendux, irrispettivament minn kwalunkwe applikazzjoni ta’ miżuri ta’ konċessjoni.  Għall-intervall ta’ żmien, “> X sena/snin, < = Y sena/snin”, l-istituzzjonijiet għandhom jirrapportaw data dwar l-iskoperturi li għalihom id-data ta’ referenza tikkorrispondi għall-perjodu bejn l-ewwel u l-aħħar jum tas-Sena S ta’ wara l-klassifikazzjoni ta’ dawn l-iskoperturi bħala li ma jrendux. |
| 0110 | **Totali**  L-istituzzjonijiet għandhom jirrapportaw it-total tal-kolonni kollha minn 0010 sa 0100. |

|  |  |
| --- | --- |
| Ringieli | Struzzjonijiet |
| 0010 | **Rekwiżit ta’ kopertura minima totali**  L-Artikolu 47c(1), il-punt (a) u l-Artikolu 47c(6) tar-Regolament (UE) Nru 575/2013  Għall-kalkolu tar-rekwiżit ta’ kopertura minima totali ta’ skoperturi soġġetti għal konċessjoni li ma jrendux li jaqgħu taħt l-Artikolu 47c(6) tar-Regolament (UE) Nru 575/2013, l-istituzzjonijiet għandhom jgħoddu flimkien ir-rekwiżiti ta’ kopertura minima għall-parti mhux garantita ta’ NPEs soġġetti għal konċessjoni (ir-ringiela 0020), il-parti ta’ NPEs soġġetti għal konċessjoni garantiti bi proprjetà immobbli jew self residenzjali garantit minn fornitur tal-protezzjoni eliġibbli (ir-ringiela 0030) u l-parti ta’ NPEs soġġetti għal konċessjoni garantita bi protezzjoni ta’ kreditu ffinanzjata jew mhux iffinanzjata oħra (ir-ringiela 0040). |
| 0020 | **Parti mhux garantita tal-NPEs**  L-Artikolu 47c(1), il-punt (a)(i), l-Artikolu 47c(2), l-Artikolu 47c(6) tar-Regolament (UE) Nru 575/2013  L-istituzzjonijiet għandhom jirrapportaw ir-rekwiżit ta’ kopertura minima totali għall-parti mhux garantita tal-iskoperturi soġġetti għal konċessjoni li ma jrendux li jaqgħu taħt l-Artikolu 47c(6) tar-Regolament (UE) Nru 575/2013, jiġifieri l-aggregat tal-kalkoli fil-livell tal-iskopertura. |
| 0030 | **Parti mill-NPEs garantiti bi proprjetà immobbli jew self residenzjali garantit minn fornitur tal-protezzjoni eliġibbli**  L-Artikolu 47c(1), il-punt (a)(ii) u l-Artikolu 47c(3), il-punt (a), (b), (c), (d), (f), (h) u (i), l-Artikolu 47c(6) tar-Regolament (UE) Nru 575/2013  L-istituzzjonijiet għandhom jirrapportaw ir-rekwiżit ta’ kopertura minima totali għal partijiet ta’ skoperturi soġġetti għal konċessjoni li ma jrendux garantiti bi proprjetà immobbli skont il-Parti Tlieta, it-Titolu II tar-Regolament (UE) Nru 575/2013 jew li huma self residenzjali garantit minn fornitur tal-protezzjoni eliġibbli kif imsemmi fl-Artikolu 201 ta’ dak ir-Regolament, li jaqgħu taħt l-Artikolu 47c(6) ta’ dak ir-Regolament, jiġifieri l-aggregat tal-kalkoli fil-livell tal-iskopertura. |
| 0040 | **Parti mill-NPEs garantiti bi protezzjoni tal-kreditu ffinanzjata jew mhux iffinanzjata oħra**  L-Artikolu 47c(1), il-punt (a)(ii) u l-Artikolu 47c(3), il-punt (a), (b), (c), (e) u (g), l-Artikolu 47c(6) tar-Regolament (UE) Nru 575/2013  L-istituzzjonijiet għandhom jirrapportaw ir-rekwiżit ta’ kopertura minima totali għal partijiet ta’ skoperturi soġġetti għal konċessjoni li ma jrendux garantiti bi protezzjoni ta’ kreditu ffinanzjata jew mhux iffinanzjata oħra, li jaqgħu taħt l-Artikolu 47c(6) tar-Regolament (UE) Nru 575/2013, jiġifieri l-aggregat tal-kalkoli fil-livell tal-iskopertura. |
| 0050 | **Valur tal-iskopertura**  L-Artikolu 47a(2) u l-Artikolu 47c(6) tar-Regolament (UE) Nru 575/2013  Għall-kalkolu tal-valur tal-iskopertura, l-istituzzjonijiet għandhom jgħoddu flimkien il-valuri tal-iskoperturi għall-parti mhux garantita tal-NPEs (ir-ringiela 0060), il-parti tal-NPEs garantiti bi proprjetà immobbli jew self residenzjali garantit minn fornitur tal-protezzjoni eliġibbli (ir-ringiela 0070) u l-parti tal-NPEs garantiti bi protezzjoni tal-kreditu ffinanzjata jew mhux iffinanzjata oħra (ir-ringiela 0120), fejn applikabbli. |
| 0060 | **Parti mhux garantita tal-NPEs**  L-Artikolu 47a(2), l-Artikolu 47c(1), l-Artikolu 47c(2), l-Artikolu 47c(6) tar-Regolament (UE) Nru 575/2013  L-istituzzjonijiet għandhom jirrapportaw il-valur tal-iskopertura totali tal-parti mhux garantita ta’ NPEs soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 meta l-ewwel miżura ta’ tolleranza tkun ingħatat bejn l-ewwel u l-aħħar jum tat-tieni sena wara li l-iskopertura tkun ġiet klassifikata bħala li ma trendix (> sena; <= sentejn). |
| 0070 | **Parti mill-NPEs garantiti bi proprjetà immobbli jew self residenzjali garantit minn fornitur tal-protezzjoni eliġibbli**  L-Artikolu 47a(2), l-Artikolu 47c(1) u l-Artikolu 47c(3), il-punti (a), (b), (c), (d), (f), (h) u (i), l-Artikolu 47c(6) tar-Regolament (UE) Nru 575/2013  L-istituzzjonijiet għandhom jirrapportaw il-valur tal-iskopertura totali tal-partijiet tal-NPEs soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 garantiti bi proprjetà immobbli skont il-Parti Tlieta, it-Titolu II ta’ dak ir-Regolament jew li huwa self residenzjali garantit minn fornitur tal-protezzjoni eliġibbli kif imsemmi fl-Artikolu 201 ta’ dak ir-Regolament. |
| 0080 | **>sentejn u <= 3 snin wara l-klassifikazzjoni bħala NPE**  L-istituzzjonijiet għandhom jirrapportaw il-valur tal-iskopertura tal-NPEs soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 garantiti bi proprjetà immobbli jew self residenzjali garantit minn fornitur tal-protezzjoni eliġibbli meta l-ewwel miżura ta’ konċessjoni tkun ingħatat bejn l-ewwel u l-aħħar jum tat-tielet sena wara li l-iskopertura tkun ġiet klassifikata bħala li ma trendix. |
| 0090 | **> 3 u <= 4 snin wara l-klassifikazzjoni bħala NPE**  L-istituzzjonijiet għandhom jirrapportaw il-valur tal-iskopertura tal-NPEs soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 garantiti bi proprjetà immobbli jew self residenzjali garantit minn fornitur tal-protezzjoni eliġibbli meta l-ewwel miżura ta’ konċessjoni tkun ingħatat bejn l-ewwel u l-aħħar jum tar-raba’ sena wara li l-iskopertura tkun ġiet klassifikata bħala li ma trendix. |
| 0100 | **> 4 u <= 5 snin wara l-klassifikazzjoni bħala NPE**  L-istituzzjonijiet għandhom jirrapportaw il-valur tal-iskopertura tal-NPEs soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 garantiti bi proprjetà immobbli jew self residenzjali garantit minn fornitur tal-protezzjoni eliġibbli meta l-ewwel miżura ta’ konċessjoni tkun ingħatat bejn l-ewwel u l-aħħar jum tal-ħames sena wara li l-iskopertura tkun ġiet klassifikata bħala li ma trendix. |
| 0110 | **> 5 u <= 6 snin wara l-klassifikazzjoni bħala NPE**  L-istituzzjonijiet għandhom jirrapportaw il-valur tal-iskopertura tal-NPEs soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 bi proprjetà immobbli jew self residenzjali garantit minn fornitur tal-protezzjoni eliġibbli meta l-ewwel miżura ta’ konċessjoni tkun ingħatat bejn l-ewwel u l-aħħar jum tas-sitt sena wara li l-iskopertura tkun ġiet klassifikata bħala li ma trendix. |
| 0120 | **Parti mill-NPEs garantiti bi protezzjoni tal-kreditu ffinanzjata jew mhux iffinanzjata oħra**  L-Artikolu 47c(1) u l-Artikolu 47c(3), il-punt (a), (b), (c), (e) u (g), l-Artikolu 47c(6) tar-Regolament (UE) Nru 575/2013  L-istituzzjonijiet għandhom jirrapportaw il-valur tal-iskopertura totali tal-partijiet tal-NPEs soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 garantiti bi protezzjoni ta’ kreditu ffinanzjata jew mhux iffinanzjata oħra skont il-Parti Tlieta, it-Titolu II tar-Regolament (UE) Nru 575/2013. |
| 0130 | **> 2 u <= 3 snin wara l-klassifikazzjoni bħala NPE**  L-istituzzjonijiet għandhom jirrapportaw il-valur tal-iskopertura tal-NPEs soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 garantiti bi protezzjoni ta’ kreditu iffinanzjata jew mhux iffinanzjata oħra, meta l-ewwel miżura ta’ konċessjoni tkun ingħatat bejn l-ewwel u l-aħħar jum tat-tielet sena wara li l-iskopertura tkun ġiet klassifikata bħala li ma trendix. |
| 0140 | **> 3 u <= 4 snin wara l-klassifikazzjoni bħala NPE**  L-istituzzjonijiet għandhom jirrapportaw il-valur tal-iskopertura tal-NPEs soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 garantiti bi protezzjoni ta’ kreditu iffinanzjata jew mhux iffinanzjata oħra, meta l-ewwel miżura ta’ konċessjoni tkun ingħatat bejn l-ewwel u l-aħħar jum tar-raba’ sena wara li l-iskopertura tkun ġiet klassifikata bħala li ma trendix. |
| 0150 | **> 4 u <= 5 snin wara l-klassifikazzjoni bħala NPE**  L-istituzzjonijiet għandhom jirrapportaw il-valur tal-iskopertura tal-NPEs soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 garantiti bi protezzjoni ta’ kreditu iffinanzjata jew mhux iffinanzjata oħra, meta l-ewwel miżura ta’ konċessjoni tkun ingħatat bejn l-ewwel u l-aħħar jum tal-ħames sena wara li l-iskopertura tkun ġiet klassifikata bħala li ma trendix. |
| 0160 | **> 5 u <= 6 snin wara l-klassifikazzjoni bħala NPE**  L-istituzzjonijiet għandhom jirrapportaw il-valur tal-iskopertura tal-NPEs soġġetti għal konċessjoni li jaqgħu taħt l-Artikolu 47c(6) tar-Regolament (UE) Nru 575/2013 garantiti bi protezzjoni ta’ kreditu iffinanzjata jew mhux iffinanzjata oħra, meta l-ewwel miżura ta’ konċessjoni tkun ingħatat bejn l-ewwel u l-aħħar jum tas-sitt sena wara li l-iskopertura tkun ġiet klassifikata bħala li ma trendix.” |