RO

ANEXA II

„ANEXA II

**INSTRUCȚIUNI PENTRU RAPORTAREA PRIVIND FONDURILE PROPRII ȘI CERINȚELE DE FONDURI PROPRII**

**PARTEA II: INSTRUCȚIUNI AFERENTE FORMULARELOR**

(…)

8. Acoperirea pierderilor din expunerile neperformante (NPE LC)

8.1. Observații generale

202. Formularele referitoare la acoperirea pierderilor din expuneri neperformante conțin informații cu privire la expunerile neperformante în scopul calculării cerinței de acoperire minimă a pierderilor pentru expunerile neperformante menționate la articolele 47a, 47b și 47c din Regulamentul (UE) nr. 575/2013.

203. Blocul de formulare este format dintr-un set de trei formulare:

1. Calculul deducerilor pentru expunerile neperformante (C 35.01): un formular de ansamblu care precizează cuantumul aplicabil al acoperirii insuficiente, calculat ca diferența dintre cerințele de acoperire minimă totale pentru expunerile neperformante și totalul provizioanelor și al ajustărilor sau deducerilor deja efectuate. Formularul acoperă atât expunerile neperformante în cazul cărora nu s-a acordat nicio măsură de restructurare datorată dificultăților financiare, cât și expunerile neperformante restructurate în urma dificultăților financiare.
2. Cerințele de acoperire minimă și valorile expunerilor pentru expunerile neperformante, cu excepția expunerilor restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 (C 35.02): formularul calculează cerințele de acoperire minimă totale pentru expunerile neperformante care nu sunt expuneri neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013, indicând factorii care trebuie aplicați în ceea ce privește valorile expunerilor în scopul acestui calcul, în funcție de natura garantată sau negarantată a expunerii și de momentul în care expunerea a devenit neperformantă.
3. Cerințele de acoperire minimă și valorile expunerilor pentru expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 (C 35.03): formularul calculează cerințele de acoperire minimă totale pentru expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013, indicând factorii care trebuie aplicați în ceea ce privește valorile expunerilor în scopul acestui calcul, în funcție de natura garantată sau negarantată a expunerii și de momentul în care expunerea a devenit neperformantă.

204. Cerința privind acoperirea minimă a pierderilor pentru expunerile neperformante se aplică (i) expunerilor inițiate la 26 aprilie 2019 și după această dată care devin neperformante și (ii) expunerilor inițiate înainte de 26 aprilie 2019, atunci când sunt modificate după această dată în așa fel încât crește valoarea expunerii față de debitor [articolul 469a din Regulamentul (UE) nr. 575/2013], care devin neperformante. În conformitate cu articolul 47c alineatul (4a) din Regulamentul (UE) nr. 575/2013, cerința privind acoperirea minimă a pierderilor nu se aplică părții din expunerile neperformante care este garantată sau asigurată de o agenție oficială de creditare a exportului.

205. Instituțiile calculează deducerile pentru expunerile neperformante în conformitate cu articolul 47c alineatul (1) literele (a) și (b) din Regulamentul (UE) nr. 575/2013, precum și cerințele de acoperire minimă și totalul provizioanelor și al ajustărilor sau deducerilor la nivel de expunere individuală («pe baza tranzacției»), și nu la nivel de debitor sau de portofoliu.

206. În scopul calculării deducerilor pentru expunerile neperformante, instituțiile fac distincție între partea negarantată și partea garantată a expunerilor neperformante în conformitate cu articolul 47c alineatul (1) din Regulamentul (UE) nr. 575/2013. În acest scop, instituțiile raportează valorile expunerilor și cerințele de acoperire minimă separat pentru partea negarantată a expunerilor neperformante și pentru partea garantată a acestora.

207. În scopul punerii în corespondență a factorilor aplicabili relevanți și al calculării cerințelor de acoperire minimă, instituțiile clasifică partea garantată a expunerilor neperformante în funcție de tipul de protecție a creditului, în conformitate cu articolul 47c alineatul (3) din Regulamentul (UE) nr. 575/2013, după cum urmează: (i) «garantate cu bunuri imobile sau constând dintr-un împrumut locativ garantat de către un furnizor de protecție eligibil astfel cum se menționează la articolul 201», (ii) «garantate printr-o altă protecție finanțată sau nefinanțată a creditului» sau (iii) «garantate sau contragarantate de către un furnizor de protecție eligibil». Atunci când o expunere neperformantă este garantată cu ajutorul mai multor tipuri de protecție a creditului, valoarea expunerii se alocă în funcție de calitatea protecției creditului, începând cu protecția de cea mai bună calitate.

207a. În conformitate cu articolul 36 alineatul (5) din Regulamentul (UE) nr. 575/2013, entitățile specializate de restructurare a datoriei raportează toate expunerile relevante, inclusiv expunerile neperformante pe care le-au achiziționat, în formularele C 35.01-C 35.03 și stabilesc la zero cuantumul aplicabil al acoperirii insuficiente a părții achiziționate pe rândul 0010 din C 35.01.

8.2. C 35.01 – CALCULAREA DEDUCERILOR PENTRU EXPUNERILE NEPERFORMANTE (NPE LC1)

* + 1. Instrucțiuni privind anumite poziții

|  |  |
| --- | --- |
| Coloane | Instrucțiuni |
| 0010 – 0100 | **Timpul scurs de la clasificarea expunerilor drept neperformante**  «Timpul scurs de la clasificarea expunerilor drept neperformante» înseamnă timpul scurs exprimat în anii, la data de referință, de când expunerea a fost clasificată drept neperformantă. În cazul expunerilor neperformante achiziționate, timpul în ani începe să curgă de la data la care expunerile au fost inițial clasificate drept performante și nu de la data achiziționării lor.  Instituțiile raportează date privind expunerile pentru care data de referință se încadrează în intervalul de timp corespunzător, indicând perioada în anii de după clasificarea expunerii drept neperformantă, indiferent de aplicarea unor eventuale măsuri de restructurare datorată dificultăților financiare.  Pentru intervalul de timp «> X an (ani), <= Y an (ani)», instituțiile raportează date privind expunerile pentru care data de referință corespunde perioadei cuprinse între prima și ultima zi a anului Y care urmează clasificării expunerilor respective drept neperformante. |
| 0110 | **Total**  Instituțiile raportează suma coloanelor 0010-0100. |

|  |  |
| --- | --- |
| Rânduri | Instrucțiuni |
| 0010 | **Cuantumul aplicabil al acoperirii insuficiente**  Articolul 47c alineatul (1) din Regulamentul (UE) nr. 575/2013  Pentru calcularea cuantumului aplicabil al acoperirii insuficiente, instituțiile deduc totalul provizioanelor și al ajustărilor sau deducerilor (plafonat) (rândul 0080) din cerința de acoperire minimă totală pentru expunerile neperformante (rândul 0020).  Cuantumul aplicabil al acoperirii insuficiente (adică deficitul cerinței de acoperire minimă totale pentru expunerile neperformante) trebuie să fie mai mare sau egal cu zero. |
| 0020 | **Cerința de acoperire minimă totală pentru expunerile neperformante**  Articolul 47c alineatul (1) litera (a) din Regulamentul (UE) nr. 575/2013  Pentru calcularea cerinței de acoperire minimă totale pentru expunerile neperformante, instituțiile însumează cerința de acoperire minimă pentru partea negarantată a expunerilor neperformante (rândul 0030) și pentru partea garantată a expunerilor neperformante (rândul 0040). |
| 0030 | **Partea negarantată a expunerilor neperformante**  Articolul 47c alineatul (1) litera (a) punctul (i), articolul 47c alineatele (2) și (6) din Regulamentul (UE) nr. 575/2013  Instituția raportează cerința de acoperire minimă totală pentru partea negarantată a expunerilor neperformante, și anume calculele agregate la nivel de expunere.  Cuantumul raportat în fiecare coloană este egal cu suma cuantumurilor raportate pe rândul 0020 din C 35.02 și pe rândul 0020 din C 35.03 (dacă este cazul) din coloanele respective. |
| 0040 | **Partea garantată a expunerilor neperformante**  Articolul 47c alineatul (1) litera (a) punctul (ii), articolul 47c alineatele (3), (4) și (6) din Regulamentul (UE) nr. 575/2013.  Instituțiile raportează cerința de acoperire minimă totală pentru partea garantată a expunerilor neperformante, și anume calculele agregate la nivel de expunere.  Cuantumul raportat în fiecare coloană este egal cu suma cuantumurilor raportate pe rândurile 0030-0045 din C 35.02 și pe rândurile 0030-0040 din C 35.03 (dacă este cazul) din coloanele respective. |
| 0050 | **Valoarea expunerii**  Articolul 47a alineatul (2) din Regulamentul (UE) nr. 575/2013  Instituțiile raportează valoarea totală a expunerii pentru expunerile neperformante, incluzând atât expunerile negarantate, cât și expunerile garantate. Aceasta corespunde sumei rândurilor 0060 și 0070. |
| 0060 | **Partea negarantată a expunerilor neperformante**  Articolul 47a alineatul (2) și articolul 47c alineatul (1) din Regulamentul (UE) nr. 575/2013 |
| 0070 | **Partea garantată a expunerilor neperformante**  Articolul 47a alineatul (2) și articolul 47c alineatul (1) din Regulamentul (UE) nr. 575/2013 |
| 0080 | **Totalul provizioanelor și al ajustărilor sau deducerilor (plafonat)**  Instituțiile raportează cuantumul plafonat aferent sumei elementelor de pe rândurile 0100­0150 în conformitate cu articolul 47c alineatul (1) litera (b) din Regulamentul (UE) nr. 575/2013. Limita maximă a provizioanelor și a ajustărilor sau deducerilor plafonate este cuantumul cerinței de acoperire minimă la nivel de expunere.  Cuantumul plafonat se calculează separat pentru fiecare expunere și este cuantumul cel mai redus dintre cerința de acoperire minimă pentru expunerea respectivă și totalul provizioanelor și al ajustărilor sau deducerilor pentru aceeași expunere. |
| 0090 | **Totalul provizioanelor și al ajustărilor sau deducerilor (neplafonat)**  Instituțiile raportează cuantumul neplafonat al elementelor de pe rândurile 0100-0150 în conformitate cu articolul 47c alineatul (1) litera (b) din Regulamentul (UE) nr. 575/2013. Provizioanele și ajustările sau deducerile (neplafonate) nu se limitează la cuantumul cerinței de acoperire minime la nivel de expunere. |
| 0100 | **Ajustări specifice pentru riscul de credit**  Articolul 47c alineatul (1) litera (b) punctul (i) din Regulamentul (UE) nr. 575/2013 |
| 0110 | **Ajustări de valoare suplimentare**  Articolul 47c alineatul (1) litera (b) punctul (ii) din Regulamentul (UE) nr. 575/2013 |
| 0120 | **Alte reduceri ale fondurilor proprii**  Articolul 47c alineatul (1) litera (b) punctul (iii) din Regulamentul (UE) nr. 575/2013 |
| 0130 | **Deficitul în cadrul abordării IRB**  Articolul 47c alineatul (1) litera (b) punctul (iv) din Regulamentul (UE) nr. 575/2013 |
| 0140 | **Diferența dintre prețul de cumpărare și cuantumul datorat de debitor**  Articolul 47c alineatul (1) litera (b) punctul (v) din Regulamentul (UE) nr. 575/2013 |
| 0150 | **Sumele scoase în afara bilanțului de către instituție după ce expunerea a fost clasificată drept neperformantă**  Articolul 47c alineatul (1) litera (b) punctul (vi) din Regulamentul (UE) nr. 575/2013 |

* 1. C 35.02 – CERINȚELE DE ACOPERIRE MINIMĂ ȘI VALORILE EXPUNERILOR PENTRU EXPUNERILE NEPERFORMANTE, CU EXCEPȚIA EXPUNERILOR RESTRUCTURATE ÎN URMA DIFICULTĂȚILOR FINANCIARE CARE INTRĂ SUB INCIDENȚA ARTICOLULUI 47C ALINEATUL (6) DIN REGULAMENTUL (UE) nr. 575/2013 (NPE LC2)
     1. Instrucțiuni privind anumite poziții

|  |  |
| --- | --- |
| Coloane | Instrucțiuni |
| 0010 – 0100 | **Timpul scurs de la clasificarea expunerilor drept neperformante**  «Timpul scurs de la clasificarea expunerilor drept neperformante» înseamnă timpul scurs exprimat în anii de când expunerea a fost clasificată drept neperformantă. Instituțiile raportează date privind expunerile pentru care data de referință se încadrează în intervalul de timp corespunzător, indicând perioada în anii după clasificarea expunerii drept neperformantă, indiferent de aplicarea unor eventuale măsuri de restructurare datorată dificultăților financiare.  Pentru intervalul de timp «> X an (ani), <= Y an (ani)», instituțiile raportează date privind expunerile pentru care data de referință corespunde perioadei cuprinse între prima și ultima zi a anului Y care urmează clasificării expunerilor respective drept neperformante. |
| 0110 | **Total**  Instituțiile raportează suma coloanelor 0010 - 0100. |

|  |  |
| --- | --- |
| Rânduri | Instrucțiuni |
| 0010 | **Cerința de acoperire minimă totală**  Articolul 47c alineatul (1) litera (a) din Regulamentul (UE) nr. 575/2013  Pentru calcularea cerinței de acoperire minimă totale pentru expunerile neperformante, cu excepția expunerilor restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013, instituțiile însumează cerința de acoperire minimă pentru partea negarantată a expunerilor neperformante (rândul 0020) și cerința de acoperire minimă pentru partea garantată a expunerilor neperformante (rândurile 0030-0045). |
| 0020 | **Partea negarantată a expunerilor neperformante**  Articolul 47c alineatul (1) litera (a) punctul (i) și articolul 47c alineatul (2) din Regulamentul (UE) nr. 575/2013  Cerința de acoperire minimă se calculează înmulțind valorile agregate ale expunerii de pe rândul 0070 cu factorul corespunzător pentru fiecare coloană. |
| 0030 | **Partea din expunerile neperformante garantată cu bunuri imobile sau constând dintr-un împrumut locativ garantat de către un furnizor de protecție eligibil**  Articolul 47c alineatul (1) litera (a) punctul (ii) și articolul 47c alineatul (3) literele (a), (b), (c), (d), (f), (h) și (i) din Regulamentul (UE) nr. 575/2013  Cerința de acoperire minimă se calculează înmulțind valorile agregate ale expunerii de pe rândul 0080 cu factorul corespunzător pentru fiecare coloană. |
| 0040 | **Partea din expunerile neperformante garantată printr-o altă protecție finanțată sau nefinanțată a creditului**  Articolul 47c alineatul (1) litera (a) punctul (ii) și articolul 47c alineatul (3) literele (a), (b), (c), (e) și (g) din Regulamentul (UE) nr. 575/2013  Cerința de acoperire minimă se calculează înmulțind valorile agregate ale expunerii de pe rândul 0090 cu factorul corespunzător pentru fiecare coloană. |
| 0045 | **Partea din expunerile neperformante garantată sau contragarantată de către un furnizor de protecție eligibil**  Articolul 47c alineatul (4) litera (b) din Regulamentul (UE) nr. 575/2013  Cerința de acoperire minimă se calculează înmulțind valorile agregate ale expunerii de pe rândurile 0110 și 0120 cu factorii corespunzători pentru fiecare coloană. |
| 0060 | **Valoarea expunerii**  Articolul 47a alineatul (2) din Regulamentul (UE) nr. 575/2013  Pentru calcularea rândului 0060, instituțiile însumează valorile expunerilor raportate pentru partea negarantată a expunerilor neperformante (rândul 0070), partea din expunerile neperformante garantată cu bunuri imobile sau constând într-un împrumut locativ garantat de către un furnizor de protecție eligibil (rândul 0080), partea din expunerile neperformante garantată printr-o altă protecție finanțată sau nefinanțată a creditului (rândul 0090) și partea din expunerile neperformante garantată sau contragarantată de către un furnizor de protecție eligibil (rândurile 0110 și 0120). |
| 0070 | **Partea negarantată a expunerilor neperformante**  Articolul 47a alineatul (2), articolul 47c alineatul (1) și alineatul (2) din Regulamentul (UE) nr. 575/2013  Instituțiile raportează valoarea totală a expunerii pentru partea negarantată a creditelor neperformante, defalcată în funcție de timpul scurs de la clasificarea expunerilor drept neperformante. |
| 0080 | **Partea din expunerile neperformante garantată cu bunuri imobile sau constând dintr-un împrumut locativ garantat de către un furnizor de protecție eligibil**  Articolul 47a alineatul (2), articolul 47c alineatul (1) și articolul 47c alineatul (3) literele (a), (b), (c), (d), (f), (h) și (i) din Regulamentul (UE) nr. 575/2013  Instituțiile raportează valoarea totală a expunerii pentru părțile din expunerile neperformante care sunt garantate cu bunuri imobile în conformitate cu partea a treia titlul II din Regulamentul (UE) nr. 575/2013 sau care constau într-un împrumut locativ garantat de un furnizor de protecție eligibil, astfel cum se menționează la articolul 201 din regulamentul respectiv. |
| 0090 | **Partea din expunerile neperformante garantată printr-o altă protecție finanțată sau nefinanțată a creditului**  Articolul 47a alineatul (2), articolul 47c alineatul (1) și articolul 47c alineatul (3) literele (a), (b), (c), (e) și (g) din Regulamentul (UE) nr. 575/2013  Instituțiile raportează valoarea totală a expunerii pentru părțile din expunerile neperformante garantate printr-o altă protecție finanțată sau nefinanțată a creditului în conformitate cu partea a treia titlul II din Regulamentul (UE) nr. 575/2013. |
| 0110 | **Partea din expunerile neperformante garantată sau contragarantată de către un furnizor de protecție eligibil (factorul 1)**  Articolul 47c alineatul (4) litera (b) din Regulamentul (UE) nr. 575/2013 (factorul 1) |
| 0120 | **Partea din expunerile neperformante garantată sau contragarantată de către un furnizor de protecție eligibil (factorul 0)**  Articolul 47c alineatul (4) literele (a) și (b) din Regulamentul (UE) nr. 575/2013 (factorul 0) Expunerile pentru care un furnizor de protecție eligibil a convenit să îndeplinească toate obligațiile de plată ale debitorului față de instituția de credit, integral și în conformitate cu calendarul de plată contractual inițial, se raportează pe rândul 0120 (pentru toate tranșele de timp) |

* 1. C 35.03 – CERINȚELE DE ACOPERIRE MINIMĂ ȘI VALORILE EXPUNERILOR PENTRU EXPUNERILE NEPERFORMANTE RESTRUCTURATE ÎN URMA DIFICULTĂȚILOR FINANCIARE CARE INTRĂ SUB INCIDENȚA ARTICOLULUI 47C ALINEATUL (6) DIN REGULAMENTUL (UE) nr. 575/2013 (NPE LC3)
     1. Instrucțiuni privind anumite poziții

|  |  |
| --- | --- |
| Coloane | Instrucțiuni |
| 0010 – 0100 | **Timpul scurs de la clasificarea expunerilor drept neperformante**  «Timpul scurs de la clasificarea expunerilor drept neperformante» înseamnă timpul scurs exprimat în anii de când expunerea a fost clasificată drept neperformantă. Instituțiile raportează date privind expunerile pentru care data de referință se încadrează în intervalul de timp corespunzător, indicând perioada în anii după clasificarea expunerii drept neperformantă, indiferent de aplicarea unor eventuale măsuri de restructurare datorată dificultăților financiare.  Pentru intervalul de timp «> X an (ani), <= Y an (ani)», instituțiile raportează date privind expunerile pentru care data de referință corespunde perioadei cuprinse între prima și ultima zi a anului Y care urmează clasificării expunerilor respective drept neperformante. |
| 0110 | **Total**  Instituțiile raportează suma coloanelor 0010 - 0100. |

|  |  |
| --- | --- |
| Rânduri | Instrucțiuni |
| 0010 | **Cerința de acoperire minimă totală**  Articolul 47c alineatul (1) litera (a) și articolul 47c alineatul (6) din Regulamentul (UE) nr. 575/2013  Pentru calcularea cerinței de acoperire minimă totale pentru expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013, instituțiile însumează cerințele de acoperire minimă pentru partea negarantată a expunerilor neperformante restructurate în urma dificultăților financiare (rândul 0020), partea din expunerile neperformante restructurate în urma dificultăților financiare garantată cu bunuri imobile sau constând dintr-un împrumut locativ garantat de către un furnizor de protecție eligibil (rândul 0030) și partea din expunerile neperformante restructurate în urma dificultăților financiare garantată printr-o altă protecție finanțată sau nefinanțată a creditului (rândul 0040). |
| 0020 | **Partea negarantată a expunerilor neperformante**  Articolul 47c alineatul (1) litera (a) punctul (i), articolul 47c alineatele (2) și (6) din Regulamentul (UE) nr. 575/2013  Instituțiile raportează cerința de acoperire minimă totală pentru partea negarantată a expunerilor neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013, și anume calculele agregate la nivel de expunere. |
| 0030 | **Partea din expunerile neperformante garantată cu bunuri imobile sau constând dintr-un împrumut locativ garantat de către un furnizor de protecție eligibil**  Articolul 47c alineatul (1) litera (a) punctul (ii), articolul 47c alineatul (3) literele (a), (b), (c), (d), (f), (h) și (i) și articolul 47c alineatul (6) din Regulamentul (UE) nr. 575/2013  Instituțiile raportează cerința de acoperire minimă totală pentru părțile din expunerile neperformante restructurate în urma dificultăților financiare care sunt garantate cu bunuri imobile în conformitate cu partea a treia titlul II din Regulamentul (UE) nr. 575/2013 sau care constau dintr-un împrumut locativ garantat de un furnizor de protecție eligibil, astfel cum se menționează la articolul 201 din regulamentul respectiv, care intră sub incidența articolului 47c alineatul (6) din același regulament, și anume calculele agregate la nivel de expunere. |
| 0040 | **Partea din expunerile neperformante garantată printr-o altă protecție finanțată sau nefinanțată a creditului**  Articolul 47c alineatul (1) litera (a) punctul (ii), articolul 47c alineatul (3) literele (a), (b), (c), (e) și (g) și articolul 47c alineatul (6) din Regulamentul (UE) nr. 575/2013  Instituțiile raportează cerința de acoperire minimă totală pentru părțile din expunerile neperformante restructurate în urma dificultăților financiare garantate printr-o altă protecție finanțată sau nefinanțată a creditului, care intră sub incidența articolului 47c alineatul (6) din Regulamentul (UE) nr. 575/2013, și anume calculele agregate la nivel de expunere. |
| 0050 | **Valoarea expunerii**  Articolul 47a alineatul (2) și articolul 47c alineatul (6) din Regulamentul (UE) nr. 575/2013  Pentru calcularea valorii expunerii, instituțiile însumează valorile expunerilor pentru partea negarantată a expunerilor neperformante (rândul 0060), partea din expunerile neperformante garantată cu bunuri imobile sau constând dintr-un împrumut locativ garantat de către un furnizor de protecție eligibil (rândul 0070) și partea din expunerile neperformante garantată printr-o altă protecție finanțată sau nefinanțată a creditului (rândul 0120), dacă este cazul. |
| 0060 | **Partea negarantată a expunerilor neperformante**  Articolul 47a alineatul (2), articolul 47c alineatul (1), alineatul (2) și alineatul (6) din Regulamentul (UE) nr. 575/2013  Instituțiile raportează valoarea totală a expunerii pentru partea negarantată a expunerilor neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 în cazul cărora prima măsură de restructurare datorată dificultăților financiare a fost acordată în perioada cuprinsă între prima și ultima zi a celui de al doilea an de la clasificarea expunerii drept neperformantă (> 1 an; <=2 ani). |
| 0070 | **Partea din expunerile neperformante garantată cu bunuri imobile sau constând dintr-un împrumut locativ garantat de către un furnizor de protecție eligibil**  Articolul 47a alineatul (2), articolul 47c alineatul (1), articolul 47c alineatul (3) literele (a), (b), (c), (d), (f), (h) și (i) și articolul 47c alineatul (6) din Regulamentul (UE) nr. 575/2013  Instituțiile raportează valoarea totală a expunerii pentru părțile din expunerile neperformante care intră sub incidența articolului 47c alineatul (6) din Regulamentul (UE) nr. 575/2013 și care sunt garantate cu bunuri imobile în conformitate cu partea a treia titlul II din regulamentul respectiv sau care constau într-un împrumut locativ garantat de un furnizor de protecție eligibil, astfel cum se menționează la articolul 201 din același regulament. |
| 0080 | **> 2 ani și <= 3 ani de la clasificarea expunerii drept neperformantă**  Instituțiile raportează valoarea expunerii pentru expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 garantate cu bunuri imobile sau constând într-un împrumut locativ garantat de un furnizor de protecție eligibil în cazul cărora prima măsură de restructurare datorată dificultăților financiare a fost acordată în perioada cuprinsă între prima și ultima zi a celui de al treilea an de la clasificarea expunerii drept neperformantă. |
| 0090 | **> 3 ani și <= 4 ani de la clasificarea expunerii drept neperformantă**  Instituțiile raportează valoarea expunerii pentru expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 garantate cu bunuri imobile sau constând într-un împrumut locativ garantat de un furnizor de protecție eligibil în cazul cărora prima măsură de restructurare datorată dificultăților financiare a fost acordată în perioada cuprinsă între prima și ultima zi a celui de al patrulea an de la clasificarea expunerii drept neperformantă. |
| 0100 | **> 4 ani și <= 5 ani de la clasificarea expunerii drept neperformantă**  Instituțiile raportează valoarea expunerii pentru expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 garantate cu bunuri imobile sau constând într-un împrumut locativ garantat de un furnizor de protecție eligibil în cazul cărora prima măsură de restructurare datorată dificultăților financiare a fost acordată în perioada cuprinsă între prima și ultima zi a celui de al cincilea an de la clasificarea expunerii drept neperformantă. |
| 0110 | **> 5 ani și <= 6 ani de la clasificarea expunerii drept neperformantă**  Instituțiile raportează valoarea expunerii pentru expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 garantate cu bunuri imobile sau constând într-un împrumut locativ garantat de un furnizor de protecție eligibil în cazul cărora prima măsură de restructurare datorată dificultăților financiare a fost acordată în perioada cuprinsă între prima și ultima zi a celui de al șaselea an de la clasificarea expunerii drept neperformantă. |
| 0120 | **Partea din expunerile neperformante garantată printr-o altă protecție finanțată sau nefinanțată a creditului**  Articolul 47c alineatul (1), articolul 47c alineatul (3) literele (a), (b), (c), (e) și (g) și articolul 47c alineatul (6) din Regulamentul (UE) nr. 575/2013  Instituțiile raportează valoarea totală a expunerii pentru părțile din expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 garantate printr-o altă protecție finanțată sau nefinanțată a creditului în conformitate cu partea a treia titlul II din Regulamentul (UE) nr. 575/2013. |
| 0130 | **> 2 ani și <= 3 ani de la clasificarea expunerii drept neperformantă**  Instituțiile raportează valoarea expunerii pentru expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 garantate printr-o altă protecție finanțată sau nefinanțată a creditului în cazul cărora prima măsură de restructurare datorată dificultăților financiare a fost acordată în perioada cuprinsă între prima și ultima zi a celui de al treilea an de la clasificarea expunerii drept neperformantă. |
| 0140 | **> 3 ani și <= 4 ani de la clasificarea expunerii drept neperformantă**  Instituțiile raportează valoarea expunerii pentru expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 garantate printr-o altă protecție finanțată sau nefinanțată a creditului în cazul cărora prima măsură de restructurare datorată dificultăților financiare a fost acordată în perioada cuprinsă între prima și ultima zi a celui de al patrulea an de la clasificarea expunerii drept neperformantă. |
| 0150 | **> 4 ani și <= 5 ani de la clasificarea expunerii drept neperformantă**  Instituțiile raportează valoarea expunerii pentru expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 garantate printr-o altă protecție finanțată sau nefinanțată a creditului în cazul cărora prima măsură de restructurare datorată dificultăților financiare a fost acordată în perioada cuprinsă între prima și ultima zi a celui de al cincilea an de la clasificarea expunerii drept neperformantă. |
| 0160 | **> 5 ani și <= 6 ani de la clasificarea expunerii drept neperformantă**  Instituțiile raportează valoarea expunerii pentru expunerile neperformante restructurate în urma dificultăților financiare care intră sub incidența articolului 47c alineatul (6) din Regulamentul (UE) nr. 575/2013 garantate printr-o altă protecție finanțată sau nefinanțată a creditului în cazul cărora prima măsură de restructurare datorată dificultăților financiare a fost acordată în perioada cuprinsă între prima și ultima zi a celui de al șaselea an de la clasificarea expunerii drept neperformantă.” |